Source: http://docplayer.fi/2207967-Valtioneuvoston-viikko.html
Timestamp: 2018-02-21 21:27:44+00:00
Document Index: 24316751

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 /50 Liite Virallisen lehden numeroon 145/ VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 15 Eduskunnan vastaukset Kansainväliset asiat Nimitysasiat Muuta VALTIONEUVOSTO Hallituksen esitykset Valtioneuvoston asetukset Valtioneuvoston päätökset Nimitysasiat Raha-asiat HALLITUKSEN NEUVOTTELUT Talouspoliittinen ministerivaliokunta LUOVUTETUT MIETINNÖT. 28 TASAVALLAN PRESIDENTTI EDUSKUNNAN VASTAUKSET Tasavallan presidentti vahvisti seuraavat lait: Laki rikoslain muuttamisesta, laki pakkokeinolain 10 luvun 7 :n muuttamisesta ja laki poliisilain 5 luvun 9 :n muuttamisesta (HE 19/2013 vp). Rikoslakiin lisätään uusina rikoksina viestintärauhan rikkominen ja vainoaminen, rikoslain sananvapausrikoksia koskevia säännöksiä muutetaan sananvapautta korostavaan suuntaan ja samalla tehdään eräitä teknisluontoisia muutoksia. Pakkokeinolakiin ja poliisilakiin tehdään tästä aiheutuvat teknisluonteiset muutokset. Lait tulevat voimaan (OM lainsäädäntöneuvos Jussi Matikkala ) Laki tupakkaverosta annetun lain liitteen muuttamisesta (HE 111/2013 vp). Savukkeiden, sikarien ja pikkusikarien, piippu- ja savuketupakan sekä savukkeiksi käärittävän hienoksi leikatun tupakan veroa korotetaan keskimäärin 10 prosenttia. Korotukset kohdistuvat pääosin tupakkatuotteiden yksikköveroon. Laki tulee voimaan (VM hallitusneuvos Merja Sandell ) Laki aluehallintovirastoista annetun lain muuttamisesta, laki elinkeino-, liikenne- ja ympäristökeskuksista annetun lain 3 :n muuttamisesta, laki ympäristönsuojelu- ja vesiasioiden käsittelystä aluehallintovirastoissa annetun lain 3 :n muuttamisesta, laki kirjastolain 6 ja 7 :n muuttamisesta, laki liikuntalain muuttamisesta, laki nuorisolain muuttamisesta ja laki opetus- ja kulttuuritoimen rahoituksesta annetun lain muuttamisesta (HE 114/2013 vp). Elinkeino-, liikenne- ja ympäristökeskuksissa hoidettavat kirjasto-, liikunta- ja nuorisotoimen tehtävät sekä oppilaitosrakentamiseen liittyvät tehtävät siirretään aluehallintovirastojen hoidettaviksi. Lisäksi aluehallintvirastoista annettuun lakiin lisätään säännös, joka mahdollistaa aluehallintovirastojen henkilöstöresurssien joustavamman käytön erityisasiantuntemusta vaativien hallintoasioiden käsittelyssä sekä tilapäisten ruuhkatilanteiden purkamisessa siten, että aluehallintoviraston virkamies voidaan määrätä tekemään toiselle aluehallintovirastolle kuuluvia virkamiehen virkaa vastaavia tehtäviä. Samoin ympäristönsuojelu- ja vesiasioiden käsittelystä aluehallintovirastoissa annetun lain ratkaisukokoonpanoa koskevaa säännöstä muutetaan siten, että ympäristölupa-asioita hoitavan vastuualueen virkamies voidaan määrätä nykyistä laajemmin tekemään toisen aluehallintoviraston ympäristölupa-asioita hoitavalle vastuualueelle kuuluvia tehtäviä. Lait tulevat voimaan (VM lainsäädäntöneuvos Sami Kouki ) Laki rajoitetusti verovelvollisen tulon verottamisesta annetun lain muuttamisesta ja laki sairausvakuutuslain 18 luvun 16 ja 32 :n muuttamisesta (HE 80/2013 vp). Rajoitetusti verovelvollisen tulon verottamisesta annettua lakia muutetaan siten, että ansio /145 15
2 tulon verotusta koskevat säännökset vastaavat Euroopan unionin oikeutta ja Euroopan unionin tuomioistuimen oikeuskäytäntöä. Rajoitetusti verovelvollisen Suomesta saamaa ansiotuloa voidaan verottaa verotusmenettelystä annetun lain mukaisessa järjestyksessä. Verotusmenettelystä annetun lain mukainen verotus koskee rajoitetusti verovelvollisia, jotka asuvat Euroopan talousalueeseen kuuluvassa valtiossa taikka valtiossa tai alueella, jota koskee sopimus virkaavusta ja tietojenvaihdosta veroasioissa, tai jotka ovat tutkijadirektiivissä tarkoitetun oleskeluluvan haltijoita. Ansiotulo verotetaan verotusmenettelystä annetun lain mukaisessa järjestyksessä, jos rajoitetusti verovelvollinen esittää tarvittavat selvitykset tuloista ja niihin kohdistuvista vähennyksistä. Sairausvakuutuslakia muutetaan siten, että verotusmenettelylakia sovellettaessa sairausvakuutuksen sairaanhoitomaksun ja päivärahamaksun määräytymiseen sovelletaan samoja säännöksiä kuin yleisesti verovelvollisiin. Lait tulevat voimaan Lakeja sovelletaan voimaantulopäivänä tai sen jälkeen maksettaviin suorituksiin. (VM lainsäädäntöneuvos Marianne Malmgrén ) Laki Kansallisgalleriasta, laki kulttuuriesineiden maastaviennin rajoittamisesta annetun lain 3 ja 10 :n muuttamisesta ja laki rahankeräyslain 6 ja 7 :n (HE 72/2013 vp ja HE 187/2013 vp). Lailla Kansallisgalleriasta säädetään Kansallisgallerian tarkoituksesta, tehtävistä ja oikeushenkilöasemasta sekä sen kokoelmasta, hallinnosta, taloudesta, ohjauksesta ja rahoituksesta. Lailla kumotaan Valtion taidemuseosta annettu laki. Kansallisgalleria on opetus- ja kulttuuriministeriön toimialaan kuuluva julkisoikeudellinen säätiö, jonka keskeisin tehtävä on huolehtia Kansallisgallerian kokoelman ylläpidosta ja kartuttamisesta. Kokoelma on valtion omaisuutta. Kansallisgalleriaan kuuluvat Ateneumin taidemuseo, Nykytaiteen museo Kiasma ja Sinebrychoffin taidemuseo. Valtion taidemuseon henkilöstö siirtyy työsuhteeseen Kansallisgalleriaan. Rahankeräyslakia muutetaan Kansallisgallerian osalta siten, että Kansallisgallerialla on oikeus toimeenpanna rahankeräyksiä varojen hankkimiseksi Kansallisgallerian tehtävistä huolehtimisen tukemiseksi sekä vuosina Kansallisgallerian pääomittamiseksi. Lait tulevat voimaan (OKM hallitusneuvos Merja Leinonen ) Laki opetus- ja kulttuuritoimen rahoituksesta annetun lain muuttamisesta ja väliaikaisesta muuttamisesta, laki opetus- ja kulttuuritoimen rahoituksesta annetun lain väliaikaisesta muuttamisesta annetun lain voimaantulosäännöksen muuttamisesta ja laki vapaasta sivistystyöstä annetun lain 12 a :n muuttamisesta (HE 115/2013 vp). Opetus- ja kulttuuritoimen rahoituslain mukaisiin lukiokoulutuksen, ammatillisen peruskoulutuksen, ammattikorkeakoulujen eikä tuntiperusteisesti rahoitettavan taiteen perusopetuksen keskimääräisiin yksikköhintoihin eikä rahoituslain nojalla rahoitettavaan perusopetuksen hintoihin tehdä vuonna 2014 indeksitarkistuksia. Lakiin lisätään myös säännökset lukioiden ja ammatillisen peruskoulutuksen keskimääräisen yksikköhinnan alentamisesta vuonna Ammatillisen lisäkoulutuksen yksikköhinnan laskennan perusteena käytettävä euromäärä vuonna 2014 on 91,2 prosenttia ammatillisen peruskoulutuksen keskimääräisestä yksikköhinnasta. Lain 25 :ään lisätään uusi momentti, jonka mukaan oppisopimuskoulutuksena järjestettävän ammatillisen peruskoulutuksen tutkinnon osan yksikköhinta on oppisopimuskoulutuksena järjestettävän ammatillisen peruskoulutuksen yksikköhinnan suuruinen silloin, kun rahoituksen perusteena oleva oppisopimus tehdään alle 25-vuotiaalle vailla perusopetuksen oppimäärän suorittamisen jälkeistä tutkintoa olevalle. Lakiin lisätään säännös, jonka mukaan museoiden, teatterien ja orkestereiden yksikköhintaan ei tehdä kustannustason tarkistusta vuonna Teattereille, orkestereille ja museoille vuosille kohdistettu säästövaikutus muutetaan pysyväksi. Lakiin lisätään väliaikainen pykälä, jonka mukaan Suomen itsenäisyyden satavuotisjuhlavuoden merkkihankkeessa on mahdollista poiketa lain perustamishankkeen valtionavustuksia koskevista säännöksistä. Vapaasta sivistystyöstä annetun lain yksikköhintaa koskevaa väliaikaista säännöstä muutetaan niin, ettei yksikköhintoihin tehdä kustannustason muutoksesta aiheutuvia tarkistuksia myöskään vuonna Lait tulevat voimaan (OKM hallitusneuvos Marja-Riitta Pönkä ) Laki kirkkolain muuttamisesta (HE 96/2013 vp). Kirkkolain kirkollisen rakennuksen suojelua koskevia säännöksiä muutetaan. Museoviraston käyttöä asiantuntijana aikaistetaan ja vahvistetaan. Museoviraston lausunto on pyydettävä jo suunnitteluvaiheessa, kun kirkollista rakennusta ryhdytään olennaisesti muuttamaan, purkamaan tai sen käyttötarkoitusta muuttamaan. Lausunto on pyydettävä, kun päätös koskee suojeltua tai 50 vuotta täyttänyttä kirkollista rakennusta. Museoviraston lisäksi lausuntoa tulee pyytää Ahvenanmaan maakunnan hallitukselta, jos kirkollinen rakennus sijaitsee Ahvenmaalla, ja saamelaiskäräjiltä, jos rakennus sijaitsee saamelaisten kotiseutualueella. Museoviraston asiantuntija-asemaa vahvistetaan myös valitusoikeudella. Alistusmenettelyä kevennetään siten, että kirkkohallituksen päätöstä ei alisteta opetus- ja kulttuuriministeriön vahvistettavaksi. Laki tulee voimaan (OKM hallitussihteeri Sini Lahdenperä ) Laki maatalouden interventiorahastosta annetun lain 1 :n muuttamisesta (HE 141/2013 vp). Maatalouden interventiorahastosta annettua lakia muutetaan siten, että rahaston varoista rahoitettavista kohteista poistetaan Euroopan unionin ruoka-avusta johtuvat menot. Laki tulee voimaan (MMM hallitusneuvos Esko Laurila ) Laki puutavaran ja puutuotteiden markkinoille saattamisesta ja laki rikoslain 48 a luvun muuttamisesta (HE 97/2013 vp). Laeilla pannaan kansallisesti täytäntöön Euroopan parlamentin ja neuvoston asetus puutavaraa ja puutuotteita markkinoille saattavien toimijoiden velvollisuuksien vahvistamisesta ja sen nojalla annetut Euroopan unionin säädökset. Mainitut säädökset liittyvät laittomien hakkuiden ehkäisemiseen Euroopan unionissa ja sen ulkopuolella. Maaseutuvirasto toimii edellä mainitussa Euroopan parlamentin ja neuvoston asetuksessa tarkoitettuna toimivaltaisena viranomaisena. Lakiin sisällytetään myös säännökset toimivaltaisen viranomaisen valvontatehtävästä sekä valvontaan liittyen toimivaltaisen viranomaisen tiedonsaantioikeudesta yksityisiltä ja viranomaisten välisestä tietojen vaihdosta. Lait tulevat voimaan (MMM metsäneuvos Marja Hilska-Aaltonen ) /145
3 Laki Maanmittauslaitoksesta, laki kiinteistönmuodostamislain muuttamisesta, laki kiinteistötietojärjestelmästä ja siitä tuotettavasta tietopalvelusta annetun lain muuttamisesta, laki kiinteistörekisterilain muuttamisesta, laki uusjakojen tukemisesta annetun lain muuttamisesta, laki kiinteistötoimitusmaksusta annetun lain muuttamisesta, laki maantielain 86 ja 92 :n muuttamisesta, laki yksityisistä teistä annetun lain muuttamisesta, laki kiinteän omaisuuden ja erityisten oikeuksien lunastuksesta annetun lain muuttamisesta, laki ratalain 76 :n muuttamisesta, laki vesilain 5 ja 17 luvun muuttamisesta, laki vesistöhankkeiden johdosta suoritettavista tilusjärjestelyistä annetun lain 4 ja 21 :n muuttamisesta, laki kalastuslain 37 c ja 134 :n muuttamisesta, laki luonnonsuojelulain muuttamisesta, laki rakennusperinnön suojelemisesta annetun lain 15 :n muuttamisesta, laki kaivoslain muuttamisesta, laki maa-aineslain 9 :n muuttamisesta, laki maankäyttö- ja rakennuslain muuttamisesta, laki yhteisaluelain muuttamisesta, laki yhteismetsälain 38 ja 51 :n muuttamisesta, laki maastoliikennelain 17 :n muuttamisesta, laki ulkoilulain 5 ja 7 :n muuttamisesta, laki maakaaren muuttamisesta, laki uhkasakkolain 19 :n muuttamisesta, laki käräjäoikeuslain 13 a :n muuttamisesta, laki kuntajakolain 50 ja 51 :n muuttamisesta, laki väestötietojärjestelmästä ja Väestörekisterikeskuksen varmennepalveluista annetun lain 23 :n muuttamisesta, laki kaupanvahvistajista annetun lain muuttamisesta, laki eräistä vesitilusjärjestelyistä annetun lain muuttamisesta, laki kiinteistöjen kauppahintarekisteristä annetun lain 1 ja 4 :n muuttamisesta, laki saamen kielilain 2 :n muuttamisesta ja laki kirjaamisasioiden siirtämistä koskevan lainsäädännön voimaanpanosta annetun lain 5 :n kumoamisesta (HE 68/2013 vp). Maanmittauslaitoksen organisaatio määräytyy aluejaon sijasta valtakunnallisen toimintayksikköjaotuksen perusteella. Maanmittauslaitoksen keskushallinnon alaiset valtakunnalliset yksiköt ovat tuotantotoimintayksikkö, tukitoimintayksikkö ja yleishallintoyksikkö. Maanmittauslaitoksen palvelupisteistä säädetään maa- ja metsätalousministeriön asetuksella. Lait tulevat voimaan Eduskunnan lausuma; Eduskunta edellyttää, että uudistuksen jälkeenkin palveluita saadaan samantasoisina eri puolilla maata kattavaa palveluverkostoa hyödyntäen, ja että Maanmittauslaitoksen hallinnon ja johdon sijoittumisessa tavoitteena on alueellistaminen. (MMM lainsäädäntöneuvos Leo Olkkonen ) Laki kalastuslain 88 :n muuttamisesta (HE 122/2013 vp). Kalenterivuodelta perittävää kalastuksenhoitomaksua korotetaan 22 eurosta 24 euroon ja viehekalastusmaksua 29 eurosta 31 euroon. Laki tulee voimaan (MMM kalatalousylitarkastaja Roni Selén ) Laki rautatielain muuttamisesta (HE 168/2013 vp). Rataverkon käyttösopimusta, liikenteenohjausta, osajärjestelmän käyttöönottoluvan myöntämistä, kalustoyksikköjen käyttöönottoa, poikkeusoloihin varautumista, onnettomuuksista ilmoittamista sekä muutoksenhakua koskevia rautatielain säännöksiä muutetaan. Lisäksi eräisiin muihin lain säännöksiin tehdään täsmennyksiä. Uusina säännöksinä lakiin otetaan oikeutta rataverkon käyttämiseen ja rataverkon käyttöoikeuden rajoittamista, museoraidetta ja onnettomuutta koskevan tiedon käyttöä koskevat säännökset. Laki tulee voimaan viimeistään (LVM hallitusneuvos Hannu Pennanen ) Laki ajokorttilain muuttamisesta (HE 173/2013 vp). Opetusluvalla annettavan ajokorttiopetuksen vaatimuksiin tehdään muutoksia. Autokouluopetusta koskevista vaatimuksista luovutaan kuljettajantutkintoon pääsemisen edellytyksenä olevassa opetuksessa. Opetusajoneuvojen muutoskatsastusvaatimuksia karsitaan ja opetuslupien määrää rajoitetaan. Laki tulee voimaan (LVM hallitusneuvos Eija Maunu ) Laki ajoneuvojen katsastustoiminnasta, laki ajoneuvojen yksittäishyväksynnän järjestämisestä, laki ajoneuvojen yksittäishyväksynnän väliaikaisesta järjestämisestä annetun lain muuttamisesta, laki katsastustoiminnan valvontamaksusta ja laki ajoneuvolain muuttamisesta (HE 17/ 2013 vp). Ajoneuvojen katsastukset hoidetaan edelleen toimiluvan nojalla kuitenkin siten, että toimilupa voidaan myöntää erikseen kevyiden ja raskaiden ajoneuvojen katsastuksiin. Katsastusten laadun varmistamiseksi otetaan käyttöön uusia keinoja edellyttämällä standardiin sidottua laadunhallintajärjestelmää ja antamalla Liikenteen turvallisuusvirastolle aikaisempaa laajemmat mahdollisuudet katsastetun ajoneuvon tarkastuksiin. Liikenteen turvallisuusvirasto tekee palveluntuottajien kanssa sopimuksia yksittäishyväksyntöjen myöntämistehtävien hoitamisesta. Katsastusluvan haltijat maksavat katsastustoiminnan valvontamaksua jokaisesta suorittamastaan katsastuksesta. Lisäksi tehdään vähäisiä muutoksia ajoneuvojen yksittäishyväksynnän väliaikaisesta järjestämisestä annettuun lakiin ja ajoneuvolakiin. Lait tulevat voimaan Laki ajoneuvojen yksittäishyväksynnän järjestämisestä tulee kuitenkin voimaan Eduskunnan lausumat; 1) Eduskunta edellyttää, että katsastustoiminnan valvonta ja valvonnan resurssit järjestetään jatkossa mahdollisimman tehokkaasti ja kattavasti lain säännösten noudattamisen varmistamiseksi. 2) Eduskunta edellyttää, että lain vaikutuksia seurataan ja arvioidaan erittäin tiiviisti. Erityisen tärkeää on seurata ja arvioida katsastustoiminnan puolueettomuuden, riippumattomuuden ja muun asianmukaisuuden turvaamiseen liittyvien säännösten noudattamista ja vaikutuksia, markkinoiden sekä alueellisen palvelutarjonnan ja hintojen kehittymistä sekä raskaan liikenteen katsastusverkoston riittävyyttä. Tarvittaessa tulee ryhtyä toimenpiteisiin sääntelyn tarkistamiseksi. 3) Eduskunta edellyttää, että lain tavoitteiden toteutumisesta, lain vaikutuksista sekä mahdollisista lain muutostarpeista tulee toimittaa kattava selvitys liikenne- ja viestintävaliokunnalle viimeistään vuoden 2016 loppuun mennessä. (LVM liikenneneuvos Kari Saari ) Laki tie- ja katuverkon tietojärjestelmästä annetun lain 8 :n muuttamisesta (HE 153/2013 vp). Tie- ja katuverkon tietojärjestelmästä annettua lakia muutetaan niin, että Liikenneviraston tietojärjestelmästä luovuttamista suoritteista ja tietopalveluista ei jatkossa peritä maksua. Laki tulee voimaan (LVM hallitussihteeri Janne Mänttäri ) Laki vaarallisten aineiden kuljetuksesta annetun lain muuttamisesta (HE 160/2013 vp). Vaarallisten aineiden tie- ja rautatiekuljetuksia koskevaa norminantovaltaa ja siihen liittyviä tehtäviä siirretään liikenne- ja viestintäministeriöltä Liikenteen turvallisuusvirastolle. Lisäksi Turvallisuusja kemikaalivirastolle annetaan markkinavalvontakeinoja sekä tarkistetaan eräitä muita vaarallisten ainei /145 17
4 den kuljetuksesta annetun lain säännöksiä. Laki tulee voimaan (LVM hallitussihteeri Tiina Ranne ) Laki siviilipalveluslain muuttamisesta (HE 123/2013 vp). Siviilipalveluslakia muutetaan niin, että siviilipalvelustoiminnan järjestäminen siirtyy Lapinjärven kunnalta valtiolle. Siviilipalveluksen toimeenpanosta vastaavan siviilipalveluskeskuksen henkilöstö siirtyy liikkeen luovutuksen seurauksena Kaakkois-Suomen elinkeino-, liikenne- ja ympäristökeskuksen palvelukseen. Siviilipalvelusvelvollisten maksuttomia lomamatkoja koskevia säännöksiä muutetaan siten, että siviilipalvelusvelvollisten kaikki kotimaan lomamatkat koti- tai asuinpaikkakunnalle säädetään maksuttomiksi. Laki tulee voimaan (TEM neuvotteleva virkamies Sari Alho ) Laki kaupparekisterilain muuttamisesta (HE 59/2013 vp). Kaupparekisterilakia muutetaan siten, että henkilötunnuksen tunnusosan luovuttamista kaupparekisteristä rajoitetaan ja osoitetietojen sijasta rekisteriin ilmoitetaan pelkkä kotikunta. Lisäksi ulkomailla asuvien luonnollisten henkilöiden kotiosoitteen luovuttamista kaupparekisteristä rajoitetaan. Laki tulee voimaan (TEM neuvotteleva virkamies Marja Hanski ) Laki Energiavirastosta (HE 124/ 2013 vp). Energiamarkkinavirastosta annettu laki kumotaan ja säädetään laki Energiavirastosta. Viraston nimi muutetaan Energiavirastoksi. Tiettyjä energiatehokkuuden ja uusiutuvan energian edistämistehtäviä siirretään työ- ja elinkeinoministeriöstä Energiavirastoon. Laki tulee voimaan (TEM hallitussihteeri Christina Snellman ) Laki Tekes -teknologian ja innovaatioiden kehittämiskeskuksesta annetun lain muuttamisesta, laki valtion erityisrahoitusyhtiöstä annetun lain 6 :n muuttamisesta, laki yrityspalvelujen asiakastietojärjestelmästä annetun lain 6 ja 10 :n muuttamisesta, laki tutkimus- ja kehittämistoiminnan lisävähennyksestä vuosina annetun lain 6 :n muuttamisesta ja laki riskirahoitusta alkuvaiheen pääomarahastoihin sijoittavasta valtion kokonaan omistamasta osakeyhtiöstä (HE 125/2013 vp). Julkinen alkavien yritysten pääomarahastosijoitustoiminta keskitetään Tekes-teknologian ja innovaatioiden kehittämiskeskukseen. Tekesille kuuluviin tehtäviin lisätään yritysten alkuvaiheen pääomasijoitusmarkkinan kehittäminen. Samalla Tekesin nimi muutetaan Innovaatiorahoituskeskus Tekesiksi. Uuden nimen takia tehdään muutoksia myös kolmeen muuhun lakiin. Lisäksi säädetään, että Tekes voi perustaa tiettyjä kansainvälisiä tutkimus- ja innovaatioyhteistyötä varten osakeyhtiön. Tekesiä koskevaa lakia muutetaan myös pääjohtajan ratkaisuvaltaa koskevien säännösten osalta. Valtion alkuvaiheen pääomasijoitustoimintaa varten perustetaan osakeyhtiö. Osakeyhtiöstä säädetään lailla. Osakeyhtiö tekee sijoituksia alkuvaiheen yrityksiin sijoittaviin rahastoihin. Osakeyhtiön omistajaohjaus kuuluu Tekesille. Lait tulevat voimaan Laki riskirahoitusta alkuvaiheen pääomarahastoihin sijoittavasta valtion kokonaan omistamasta osakeyhtiöstä tulee kuitenkin voimaan valtioneuvoston asetuksella säädettävänä ajankohtana. (TEM ylitarkastaja Päivi Marttila ) Laki poronhoitajien sijaisavusta vuonna 2014 ja laki maatalousyrittäjän eläkelain 114 :n muuttamisesta (HE 154/2013 vp). Laki poronhoitajien sijaisavusta vuonna 2014 sisältää pääosin vastaavanlaiset säännökset kuin vuosina voimassa olleessa kokeilulaissa. Poronhoitaja hankkii itselleen sijaisen, kun hän tarvitsee poronhoitotöihin sijaisapua työkyvyttömyytensä johdosta. Maatalousyrittäjien eläkelaitos (Mela) korvaa hänelle hänen vuonna 2014 hankkimastaan sijaisavusta aiheutuneita kustannuksia enintään 150 tunnilta. Korvauksen enimmäismäärä on 17 euroa tunnilta vuoden 2010 tasossa. Maatalousyrittäjän eläkelain 114 :ään lisätään Melan tehtäväksi poronhoitajan sijaisavusta vuonna 2014 annettavan lain toimeenpanoon kuuluvat tehtävät. Lait tulevat voimaan (STM hallitusneuvos Riitta Kuusisto ) Laki työttömyysetuuksien rahoituksesta annetun lain muuttamisesta ja laki työttömyyskassalain 25 :n muuttamisesta (HE 175/2013 vp). Sekä palkansaajan että työnantajan keskimääräistä työttömyysvakuutusmaksua alennetaan 0,1 prosenttiyksiköllä. Palkansaajan työttömyysvakuutusmaksu on 0,50 prosenttia palkasta ja työnantajan työttömyysvakuutusmaksu 0,75 prosenttia palkkasumman euroon asti ja sen ylittävältä osalta 2,95 prosenttia palkasta. Yrityksen osaomistajan palkansaajan työttömyysvakuutusmaksu on 0,19 prosenttia palkasta ja yrityksen osaomistajan työnantajan työttömyysvakuutusmaksu 0,75 prosenttia palkasta. Valtion liikelaitoksen työttömyysvakuutusmaksu on 0,75 prosenttia liikelaitoksen liiketoiminnasta maksamien palkkojen määrästä palkkasumman euroon asti ja sen ylittävältä osalta 1,95 prosenttia palkasta. Yliopistojen työttömyysvakuutusmaksu on 0,75 prosenttia palkasta palkkasumman euroon asti ja sen ylittävältä osalta 2,35 prosenttia palkasta. Lisäksi työnantajan omavastuumaksun enimmäismäärää korotetaan Työurasopimuksessa sovitun mukaisesti 80 prosentista 90 prosenttiin maksun perusteena olevasta etuusmenosta. Lait tulevat voimaan (STM hallitusneuvos Esko Salo ) Laki sairausvakuutuslain muuttamisesta ja laki Kansaneläkelaitoksen kuntoutusetuuksista ja kuntoutusrahaetuuksista annetun lain 6 ja 7 :n muuttamisesta (HE 128/2013 vp). Sairausvakuutuslain mukaisen osasairauspäivärahan maksamisen enimmäisaikaa pidennetään enintään 72 arkipäivästä 120 arkipäivään. Laissa määritellään osasairauspäivärahaoikeuden edellytyksenä olevan kokoaikatyöajan määrä, jolloin oikeus osasairauspäivärahaan voi täyttyä myös osa-aikatyötä tekemällä. Osasairauspäivärahan edellytyksenä on lisäksi, että osa-aikatyöskentely on suunniteltu kestämään yhdenjaksoisesti vähintään 12 arkipäivää. Kansaneläkelaitoksen kuntoutusetuuksista ja kuntoutusrahaetuuksista annetun lain mukaisen ammatillisen kuntoutuksen myöntöedellytyksiä tarkistetaan siten, että ne mahdollistavat muiden laissa säädettyjen edellytysten täyttyessä varhaisen ammatillisen kuntoutuksen myöntämisen työelämään vakiintumattomille sekä työkykyä tukevan kuntoutuksen työelämässä vakiintuneesti oleville henkilöille. Ammatillisen kuntoutuksen mahdollisimman oikea-aikaisen aloittamisen varmistamiseksi lakiin sisältyvästä viittaussäännöksestä julkisesta työvoima- ja yrityspalvelusta annettuun lakiin samalla luovutaan. Lait tulevat voimaan (STM neuvotteleva virkamies Pekka Humalto ) /145
5 Laki sairausvakuutuslain 5 luvun 8 ja 9 :n muuttamisesta (HE 170/2013 vp). Lääkekustannusten vuotuinen omavastuuosuus lasketaan 610 euroon potilaiden ja sairausvakuutuksen välisten kustannusten tasaamiseksi. Lisäksi täsmennetään, että kliinisen ravintovalmisteen ja perusvoiteen korvauksen perusteena on käytettävä lääketaksasta annetun valtioneuvoston asetuksen mukaista itsehoitolääkkeen vähittäismyyntihintaa. Laki tulee voimaan (STM neuvotteleva virkamies Kirsi Päivänsalo ) Laki lasten kotihoidon ja yksityisen hoidon tuesta annetun lain muuttamisesta (HE 129/2013 vp). Alle kolmevuotiaiden lasten vanhemmille maksettava osittainen hoitoraha korvataan uudella joustavalla hoitorahalla. Etuuden määrä on porrastettu sen saajan keskimääräisen viikoittaisen työssäoloajan mukaan kahteen tasoon niin, että alempi määrä on 160 euroa ja korkeampi 240 euroa kuukaudessa. Joustavaa hoitorahaa maksetaan työtai virkasuhteessa oleville sekä yrittäjille ja maatalousyrittäjille, kuten osittaista hoitorahaakin. Osittaisesta hoitorahasta poiketen sitä maksetaan lisäksi myös apurahan saajille. Osittaisen hoitorahan saantiedellytykset säilyvät nykyisellään lapsen perusopetuksen ensimmäisen ja toisen lukuvuoden ajalta sekä oppivelvollisuuskoulun aloittamista edeltävältä lukuvuodelta, jos lapsi osallistuu silloin oppivelvollisena esiopetukseen. Laki tulee voimaan (STM hallitussihteeri Liisa Holopainen ) Laki lastensuojelulain 29 :n muuttamisesta (HE 130/2013 vp). Lapsen asioista vastaavan sosiaalityöntekijän tai muun lapsen tai hänen perheensä kanssa työskentelevän lastensuojelun työntekijän velvollisuutta tavata lasta henkilökohtaisesti ehdotetaan selkeytetään. Lapsen asiakassuunnitelmaan tulee jatkossa kirjata, kuinka usein tapaamiset toteutetaan. Laki tulee voimaan (STM hallitussihteeri Annika Juurikko ) Laki apteekkimaksusta annetun lain muuttamisesta (HE 171/2013 vp). Apteekkimaksujärjestelmää muutetaan siten, että sivuapteekin ylläpito olisi taloudellisesti kannattavampaa pienille pääapteekeille. Apteekkimaksun määräytymistä varten apteekit jaetaan kolmeen eri ryhmään apteekkiliikkeen apteekkimaksun perusteena olevan liikevaihdon perusteella. Apteekkimaksu lasketaan apteekin ja sen palvelupisteiden, lääkekaappien ja verkkopalvelun yhteisen liikevaihdon ja erikseen sen kunkin sivuapteekin liikevaihdon perusteella alle 2,6 miljoonan liikevaihdon apteekkiliikkeissä ennen yhteisen apteekkimaksun määräämistä apteekkimaksutaulukon perusteella. Yli 3,5 miljoonan liikevaihdon apteekkiliikkeissä apteekkimaksu määrätään yhteisen liikevaihdon perusteella, mutta näillä apteekeilla huomioidaan sivuapteekkivähennys. Vähintään 2,6 miljoonan mutta enintään 3,5 miljoonan liikevaihdon apteekkiliikkeissä apteekkimaksu lasketaan edellä mainittujen laskutapojen ns. painotettuun keskiarvoon perustuen. Muutoksella ei ole vaikutusta apteekkimaksun määräytymisperusteisiin niillä apteekeilla, joilla ei ole sivuapteekkia. Laki tulee voimaan Lakia sovelletaan ensimmäisen kerran apteekkimaksuun, joka määrätään apteekkiliikkeen vuoden 2013 liikevaihdon perusteella. (STM hallitussihteeri Mari Laurén ) Laki lääkelain muuttamisesta (HE 155/2013 vp). Lailla pannaan täytäntöön Euroopan parlamentin ja neuvoston lääkedirektiiviin tehdyt lääketurvatoimintaa koskevat muutokset. Lääkelakiin lisätään eurooppalaista lääkemääräystä koskeva säännös, joka mahdollistaa toisessa EUtai ETA-valtiossa tai Sveitsissä annetun lääkemääräyksen toimittamisen Suomessa. Muutoksella saatetaan voimaan lääkemääräysten vastavuoroista tunnustamista koskevat säännökset, jotka sisältyvät Euroopan parlamentin ja neuvoston potilaan oikeuksia rajat ylittävässä terveydenhuollossa koskevaan direktiiviin. Laki tulee voimaan (STM hallitussihteeri Mari Laurén ) Laki työkyvyttömyyseläkkeellä olevien työhönpaluun edistämisestä annetun lain 6 ja 12 :n muuttamisesta (HE 131/2013 vp). Työkyvyttömyyseläkkeen lepäämäänjättämisjaksojen välissä edellytettyä aikaa lyhennetään kolmesta kuukaudesta yhteen kuukauteen. Tavoitteena on, että työkyvyttömyyseläkkeellä oleva henkilö voi jättää työkyvyttömyyseläkkeensä lepäämään ja vastaanottaa työtä nopeammin, eli jo kuukauden kuluttua edellisen työn päättymisestä. Laki tulee voimaan Laki on voimassa vuoden 2016 loppuun. (STM hallitussihteeri Pia Nissinen ) Laki sairausvakuutuslain 13 luvun 11 :n väliaikaisesta muuttamisesta annetun lain voimaantulosäännöksen muuttamisesta (HE 132/2013 vp). Voimaantulosäännöstä muutetaan siten, että Kansaneläkelaitos voi korvata Ylioppilaiden terveydenhoitosäätiölle niitä kustannuksia, jotka ovat aiheutuneet ammattikorkeakouluopiskelijoiden opiskeluterveydenhuollon järjestämistapakokeiluun osallistuvien opiskelijoiden perusterveydenhuollosta ja välisenä aikana. Samalla lain voimassaoloa jatketaan siten, että laki on voimassa saakka. Tarkoituksena on mahdollistaa Saimaan ammattikorkeakoulussa ja Seinäjoen ammattikorkeakoulussa opiskelevien ammattikorkeakouluopiskelijoiden opiskeluterveydenhuollon YTHS-mallin kokeilun jatkaminen nykyisen laajuisena asti. Laki tulee voimaan (STM hallitussihteeri Milja Tiainen ) Laki vakuutusyhtiölain muuttamisesta, laki ulkomaisista vakuutusyhtiöistä annetun lain muuttamisesta, laki työeläkevakuutusyhtiöistä annetun lain muuttamisesta, laki rahoitusja vakuutusryhmittymien valvonnasta annetun lain muuttamisesta, laki Finanssivalvonnasta annetun lain 65 b ja 65 c :n muuttamisesta, laki tapaturmavakuutuslain muuttamisesta, laki liikennevakuutuslain muuttamisesta ja laki potilasvahinkolain 5 b :n muuttamisesta (HE 83/2013 vp). Vakuutusyhtiölaissa säädetään uusista vakuutusyhtiön hallintojärjestelmää koskevista vaatimuksista, kuten sisäisestä tarkastuksesta ja riskienhallintasekä aktuaaritoiminnosta. Vakuutusyhtiölaissa tarkennetaan myös toimilupaa ja vakuutusmatemaatikon tutkintolautakuntaa koskevia säännöksiä. Lakiin ulkomaisista vakuutusyhtiöistä tehdään vastaavanlaisia muutoksia kuin vakuutusyhtiölakiin. Lisäksi vakuutusyhtiölailla ja rahoitus- ja vakuutusryhmittymien valvonnasta sekä Finanssivalvonnasta annetuilla laeilla pannaan täytäntöön finanssikonglomeraattidirektiivin muutosdirektiivin säännökset. Lisäksi tehdään lähinnä teknisiä muutoksia työeläkevakuutusyhtiöistä annettuun lakiin, liikennevakuutuslakiin, tapaturmavakuutuslakiin ja potilasvahinkolakiin. Lait tulevat voimaan (STM ylitarkastaja Terhi Valtonen ) /145 19
6 Laki maankäyttö- ja rakennuslain muuttamisesta (HE 84/2013 vp). Vaikutuksiltaan merkittävänä rakentamisena ei pidetä tuulivoimalan rakentamista teollisuus- tai satamaalueeksi asemakaavoitetulle jo rakennetulle alueelle ja sitä varten kunta voi myöntää poikkeuksen kaavasta. Rakennuslupa tuulivoimalan rakentamiseen voidaan myöntää lainvoimaa vailla olevan sellaisen hyväksytyn tuulivoimarakentamista ohjaavan yleiskaavan perusteella, jossa on erityisesti määrätty kaavan tai sen osan käyttämisestä rakennusluvan myöntämisen perusteena. Rakennusluvassa on määrättävä, ettei rakentamista saa aloittaa ennen kuin yleiskaava on tullut voimaan. Laki tulee voimaan (YM lainsäädäntöneuvos Marja Mäntynen ) Laki kevennettyjen rakentamis- ja kaavamääräysten kokeilusta annetun lain muuttamisesta (HE 177/2013 vp). Kevennettyjen rakentamis- ja kaavamääräysten kokeilusta annettua kokeilulakia muutetaan siten, että lain voimassaoloaikaa jatketaan viidellä vuodella vuoden 2018 loppuun saakka. Lain alueellista soveltamisalaa laajennetaan poikkeamistoimivallan siirtämisen kokeilun osalta koskemaan kymmentä asukasluvultaan suurinta kuntaa. Lain soveltamisalaan kuuluuvat siten Helsingin, Espoon, Tampereen, Vantaan, Oulun, Turun, Jyväskylän, Kuopion, Lahden ja Kouvolan kaupungit. Samalla lakiin tehdään eräitä tarkistuksia. Laki tulee voimaan (YM ympäristöneuvos Antti Irjala ) Laki vuokra-asuntolainojen ja asumisoikeustalolainojen korkotuesta annetun lain 13 :n muuttamisesta ja laki aravarajoituslain 7 :n muuttamisesta (HE 133/2013 vp). Valtion tukemista vuokra-asunnoista perittävien omakustannusvuokrien määräytymisen valvonta siirretään kunnilta Asumisen rahoitus- ja kehittämiskeskus ARA:n tehtäväksi. Lait tulevat voimaan (YM hallitussihteeri Ville Koponen ) Laki omistusasuntolainojen valtiontakauksesta annetun lain muuttamisesta (HE 104/2013 vp). Omistusasuntolainojen valtiontakausjärjestelmän ohjaus- ja valvontatoimivalta keskitetään kokonaisuudessaan Valtiokonttorille. Laki tulee voimaan (YM ylitarkastaja Jorma Pietiläinen ) Tasavallan presidentti hyväksyi veroasioita koskevista tiedoista Niuen kanssa tehdyn sopimuksen ja vahvisti lain veroasioita koskevista tiedoista Niuen kanssa tehdyn sopimuksen lainsäädännön alaan kuuluvien määräysten voimaansaattamisesta (HE 179/2013 vp). Veroasioita koskevista tiedoista Niuen kanssa Helsingissä ja Alofissa tehty sopimus hyväksytään. Sopimus mahdollistaa veroja koskevien tietojen vaihtamisen. Sopimus rakentuu pitkälti Taloudellisen yhteistyön ja kehityksen järjestön (OECD) laatimalle kahdenkeskiselle mallisopimukselle. Laki tulee voimaan valtioneuvoston asetuksella säädettävänä ajankohtana samanaikaisesti sopimuksen kanssa. (VM neuvotteleva virkamies Anders Colliander ) Tasavallan presidentti hyväksyi tieteellis-teknisestä yhteistyöstä Suomen tasavallan hallituksen ja Amerikan yhdysvaltain hallituksen välillä tehdyn sopimuksen muuttamisesta tehdyn sopimuksen ja vahvisti lain tieteellis-teknisestä yhteistyöstä Amerikan yhdysvaltain kanssa tehdyn sopimuksen muuttamisesta tehdyn sopimuksen lainsäädännön alaan kuuluvien määräysten voimaansaattamisesta (HE 60/2013 vp). Sopimus allekirjoitettiin Helsingissä lokakuussa Sopimuksen tarkoituksena on erityisesti varmistaa sopimuksen mukaisissa toimissa luodun ja hankitun henkisen omaisuuden riittävä ja tehokas suojaaminen. Tärkeimmät muutokset koskevat yhteisten hankkeiden sekä vierailevien tutkijoiden aikaansaamien tulosten julkistamista, käyttöä ja omistamista. Erityisesti pyritään turvaamaan tasapuolinen kohtelu sopimuksen piiriin kuuluvissa yhteisissä projekteissa ja tutkijavierailuissa. Lain voimaantulosta säädetään valtioneuvoston asetuksella. (TEM ylitarkastaja Päivi Marttila ) Tasavallan presidentti ratifioi työturvallisuutta kemikaaleja käytettäessä koskevan yleissopimuksen ja vahvistaa lain työturvallisuutta kemikaaleja käytettäessä koskevan yleissopimuksen lainsäädännön alaan kuuluvien määräysten voimaansaattamisesta (HE 91/2013 vp). Yleissopimuksen avulla pyritään edistämään työturvallisuutta kemikaaleja käytettäessä. Tarkoituksena on työntekijöiden suojaaminen kemikaalien haitallisilta vaikutuksilta. Lain voimaantulosta säädetään valtioneuvoston asetuksella. (STM neuvotteleva virkamies Reetta Orsila ) KANSAINVÄLISET ASIAT Tasavallan presidentti päätti seuraavat kansainväliset asiat: Ulkoasiainneuvos Kim Luotosen valtuuttaminen toimimaan Suomen edustajana Itäisen Karibian valtioiden järjestössä (OECS) ja Karibian yhteisössä (CARICOM). (UM henkilöstöjohtaja Vesa Lehtonen ) Pääjohtaja Arvo Kokkosen tai hänen estyneenä ollessaan suurlähettiläs Harry Heleniuksen valtuuttaminen allekirjoittamaan Suomen tasavallan ja Ruotsin kuningaskunnan välinen sopimus maiden välisen valtakunnanrajan hoidosta. (UM lainsäädäntöneuvos Maria Guseff ) Euroopan neuvoston dopingin vastaisen yleissopimuksen ja Yhdistyneiden Kansakuntien kasvatus-, tiede- ja kulttuurijärjestön (Unesco) kansainvälisen dopingin vastaisen yleissopimuksen liitteen muutosten hyväksyminen. (OKM kulttuuriasiainneuvos Satu Heikkinen ) Ihmishengen turvallisuudesta merellä vuonna 1974 tehtyyn kansainväliseen yleissopimukseen liittyvän aluksella mitattavia melutasoja koskevan säännöstön, mainitun yleissopimuksen liitteen II-1, II-2 ja III lukuun sekä liitteen lisäykseen tehtyjen muutosten, mainittuun yleissopimukseen liittyvään FSS-säännöstöön tehtyjen muutosten, mainittuun yleissopimukseen liittyvään vuoden 1978 pöytäkirjaan tehtyjen muutosten, mainittuun yleissopimukseen liittyvään vuoden 1988 pöytäkirjaan tehtyjen muutosten sekä vuoden 1966 kansainväliseen lastiviivayleissopimukseen liittyvään vuoden 1988 pöytäkirjaan tehtyjen muutosten hyväksyminen. (LVM hallitussihteeri Veera Kojo ) NIMITYSASIAT Tasavallan presidentti päätti seuraavat nimitysasiat: Määräaikainen hallintoneuvos, Executive Director, arvonlisäveroasiantuntija, OTK Leena Anneli Äärilä korkeimman hallinto-oikeuden hallintoneuvoksen virkaan lukien. (OM kansliapäällikkö Tiina Astola ) Hovioikeudenlaamanni Marianne Wagner-Prenner Rovaniemen hovioikeuden presidentin virkaan /145
7 lukien, määräaikainen hovioikeudenneuvos, asessori Jussi Kalervo Isotalo Turun hovioikeuden hovioikeudenneuvoksen virkaan lukien, hallinto-oikeustuomari Toni Kristian Sarivirta Kuopion hallinto-oikeuden hallinto-oikeustuomarin virkaan lukien, käräjätuomari Sinikka Hannele Mäkelä Pirkanmaan käräjäoikeuden ensiksi täytettävään käräjätuomarin virkaan lukien ja käräjätuomari Tiina Irmeli Vahtolammi Pirkanmaan käräjäoikeuden toiseksi täytettävään käräjätuomarin virkaan lukien, määräaikainen hallinto-oikeustuomari, tulosalueen johtaja Kati Hannele Korsman Kuopion hallinto-oikeuden hallinto-oikeustuomarin virkaan lukien ja käräjätuomari Mika Ilmari Mäkinen Varsinais-Suomen käräjäoikeuden käräjätuomarin virkaan lukien. (OM hallitusneuvos Anne Hallavainio ) Ylituomari Veijo Pentti Tarukannel Itä-Suomen hallinto-oikeuden ylituomarin virkaan ja ylituomari Pirkko Maria Wesslin-Nenonen Pohjois- Suomen hallinto-oikeuden ylituomarin virkaan. Hämeenlinnan hallintooikeuden hallinto-oikeustuomarin virkoihin hallinto-oikeustuomari Juha Aarre Alhonnoro ja hallinto-oikeustuomari Maarit Virginia Alhonnoro. Itä-Suomen hallinto-oikeuden hallinto-oikeustuomarin virkoihin hallinto-oikeustuomarit Pekka Antero Hallikainen, Raimo Antero Härkönen, Jaana Maria Malinen, Kirmo Matti Päiviö Saastamoinen, Pirjo Helena Salesvuo, Petri Heikki Tapani Saukko, Riikka Johanna Tiainen, Maija Leena Toivanen, Päivi Hannele Toivanen, Jukka Antero Hartikainen, Terhi Susanna Helttunen, Jukka Olli Korolainen, Paula Mirjami Paso, Timo Juhani Tervonen ja Tuula Irmeli Viiliäinen. Itä-Suomen hallinto-oikeuden hallinto-oikeustuomarin virkoihin hallinto-oikeustuomarit Sirkka Liisa Helena Asikainen, Kari Johannes Kolehmainen, Leila Marjatta Hietanen ja Jari Martti Mäki-Runsas. Pohjois-Suomen hallinto-oikeuden hallinto-oikeustuomarin virkoihin hallinto-oikeustuomarit Aino Eeva Inkeri Oksala, Eeva Annikki Luoma, Martti Sakari Raunio, Tuula Marja- Liisa Vilenius, Pirjo Inkeri Jalonen, Merja Elina Velakoski-Kovalainen, Jari Juhani Kostilainen, Anne Johanna Niemi ja Anne-Mari Keskitalo ja Pohjois-Suomen hallinto-oikeuden hallinto-oikeustuomarin virkoihin hallinto-oikeustuomarit Antti Nestori Pekkala, Pirjo Leena Pyhäjärvi, Marja-Riitta Tellervo Tuisku, Aila Marjatta Kovala ja Anna-Kaisa Marski, kaikki lukien. (OM hallitusneuvos Anne Hallavainio ) MUUTA Tasavallan presidentti päätti seuraavat asiat: Tasavallan presidentti myönsi 100 arvonimeä. (VNK valtiosihteeri Olli- Pekka Heinonen ) Tasavallan presidentti ratkaisi 18 armonanomusasiaa. (OM neuvotteleva virkamies Eva Tams ) Kenraalimajuri Seppo Risto Juhani Toivosen ja lippueamiraali Veijo Yrjö Ilmari Taipaluksen määrääminen osallistumaan jäseninä sekä prikaatikenraali Timo Pekka Kivisen ja prikaatikenraali Petri Jussi Mikael Hulkon osallistumaan varajäseninä sotilasoikeudenkäyntiasiain käsittelyyn korkeimmassa oikeudessa lukien saakka. (OM hallitusneuvos Anne Hallavainio ) VALTIONEUVOSTO HALLITUKSEN ESITYKSET Valtioneuvosto antoi eduskunnalle seuraavat hallituksen esitykset: Hallituksen esitys (HE 207/2013 vp) eduskunnalle laiksi Suomen Teollisuussijoitus Oy -nimisestä valtionyhtiöstä annetun lain muuttamisesta. Suomen Teollisuussijoitus Oy -nimisestä valtionyhtiöstä annettua lakia ehdotetaan muutettavaksi siten, että yhtiön tehtävänä olisi nykyisen pääomasijoitustoiminnan harjoittamisen lisäksi toteuttaa ja hallinnoida teollisuuspoliittisin perustein tehtäviä sijoituksia ja osakehankintoja. Uuden tehtävän hoitamiseksi ehdotetaan, että yhtiö voisi pääomasijoitustoiminnan harjoittamisen ohella hankkia kohdeyritysten osakkeita teollisuuspoliittisten perusteiden nojalla. Esityksen tavoitteena on mahdollistaa valtion välilliseen omistajuuteen perustuva toiminta tilanteissa, joissa omistuksella osallistutaan teollisuuspoliittisesti merkittäväksi arvioidun yrityksen toiminnan kehittämiseen rahoitus- tai yritysjärjestelyjen avulla taikka muutoin perustellusta syystä hankitaan tällaisen yrityksen osakkeita. Tarkoituksena on täydentää yksityistä rahoitusta ja omistusta sekä parantaa valtionomistuksen vaikuttavuutta. Valtioneuvoston asetuksella voitaisiin antaa tarkemmat säännökset Suomen Teollisuussijoitus Oy:n sijoitustoiminnasta sekä teollisuuspoliittisin perustein tehtävistä sijoituksista tai kohdeyritysten osakkeiden hankkimisesta. Lisäksi lakiin tehtäisiin eräitä teknisiä muutoksia. Laki on tarkoitettu tulemaan voimaan (TEM hallitusneuvos Matti Hietanen ) Valtioneuvosto antoi eduskunnalle seuraavat hallituksen esitykset: Hallituksen esitys (HE 208/2013 vp) eduskunnalle vuoden 2013 viidenneksi lisätalousarvioksi. Talvisodan kansallisen muistomerkin toteuttamiseen ehdotetaan 0,4 miljoonan euron avustusta. Uuden jäänmurtajan hankintaan ehdotetaan 3 miljoonan euron lisävaltuutta. Työmarkkinatukeen ehdotetaan 13,7 miljoonan euron lisäystä tarvearvion muutoksesta johtuen. Ylityksestä 8,7 miljoonaa euroa on jo hyväksytty arviomäärärahan ylitysmenettelyssä. Vuoden 2013 viides lisätalousarvioesitys lisää nettolainanoton tarvetta 31 miljoonalla eurolla. Valtion nettolainanotoksi arvioidaan noin 9,2 miljardia euroa. (VM budjettipäällikkö Hannu Mäkinen ) Hallituksen esitys (HE 209/2013 vp) eduskunnalle laeiksi valtion virkamieslain ja korkolain 1 :n muuttamisesta. Esityksessä ehdotetaan lisättäväksi valtion virkamieslakiin säännös, jonka perusteella valtion virkasuhteeseen perustuvan saatavan suorituksen viivästyessä sovelletaan korkolain viivästyskorkoa koskevia säännöksiä. Virkamieslakiin ehdotettavan muutoksen vuoksi esityksessä ehdotetaan muutettavaksi myös korkolain soveltamisalaa koskevaa säännöstä. Esitys parantaisi virkamiesten oikeudellista asemaa sekä edistäisi valtion virkamiesten ja valtioon työsuhteessa olevien yhdenvertaista kohtelua, sillä ehdotetuilla säännöksillä valtion virkamiehet saatettaisiin sen sääntelyn piiriin, jota jo nyt sovelletaan työsuhteessa oleviin. Lait on tarkoitettu tulemaan voimaan (VM työmarkkinalakimies Anna Kare ) /145 21
8 Hallituksen esitys (HE 210/2013 vp) eduskunnalle laiksi vähittäiskaupan sekä parturi- ja kampaamoliikkeen aukioloajoista annetun lain 4 :n muuttamisesta. Esityksessä ehdotetaan muutettavaksi vähittäiskaupan sekä parturi- ja kampaamoliikkeen aukioloajoista annettua lakia siten, että kauppakeskuksessa tai vastaavassa myymäläkeskittymässä sijaitsevalla vähittäiskauppa sekä parturija kampaamoliikkeellä olisi oikeus pitää liikkeensä suljettuna kerran kalenteriviikossa yhtenä valitsemanaan viikonpäivänä. Säännöstä sovellettaisiin elinkeinonharjoittajaan, jonka yhdessä tai useammassa liikkeessä työskentelee säännöllisesti yhteensä enintään viisi henkilöä. Laki on tarkoitettu tulemaan voimaan Lakia sovellettaisiin myös ennen lain voimaantuloa tehtyyn sopimukseen ja siihen rinnastettavaan järjestelyyn. Ennen lain voimaantuloa tehdyt sopimukset ja siihen rinnastettavat järjestelyt tulisi saattaa ehdotetun lain mukaisiksi viiden kuukauden kuluttua lain voimaantulosta. (TEM neuvotteleva virkamies Riitta Kokko-Herrala ) VALTIONEUVOSTON ASETUKSET Valtioneuvosto antoi seuraavat asetukset: Valtioneuvoston asetus valtioneuvoston ohjesäännön muuttamisesta. Valtioneuvoston ohjesäännön 4 :n 6 kohta kumotaan sen johdosta, että lakia raha-automaattiavustuksista on muutettu siten, että avustusten myöntämisestä päättää valtioneuvoston yleisistunnon sijasta sosiaali- ja terveysministeriö. Ohjesäännön 15 ja 25 :ään tehdään muutokset, jotka johtuvat siitä, että sisäasiainministeriön suomenkielinen nimi muuttuu sisäministeriöksi ja sisäasiainministerin suomenkielinen nimike samalla sisäministeriksi. Asetus tulee voimaan (VNK hallitusneuvos Arno Liukko ) Valtioneuvoston asetus poliisin, tullin ja rajavartiolaitoksen yhteistoiminnasta annetun valtioneuvoston asetuksen 2 :n muuttamisesta. PTRviranomaisten alueellisen yhteistoiminnan rakennetta muutetaan siten, että käsitteestä alueellinen PTR-johtoryhmä luovutaan ja se korvataan maininnalla PTR-alueista, joilla on alueelliset PTR-yhteistoimintaryhmät. Alueellisten PTR-yhteistoimintaryhmien rooli painottuu nykyistä enemmän kehittämistehtäviin. Asetus tulee voimaan (SM lainsäädäntöneuvos Riitta Aulanko ) Valtioneuvoston asetus tallentamattomien ääni- ja kuvanauhojen ja muiden tallennuslaitteiden valmistuksesta ja maahantuonnista suoritettavan maksun suuruudesta vuonna Asetuksella säädetään, mitkä laitteet kuuluvat yksityisen kopioinnin hyvitysmaksun piiriin ja mikä on maksun suuruus. Asetus vuodelle 2014 säädetään asialliselta sisällöltään samanlaisena kuin voimassa oleva asetus 814/2012. Asetus tulee voimaan ja on voimassa saakka. (OKM hallitusneuvos Jorma Waldén ) Valtioneuvoston asetus pääsystä korkeampaan koulutukseen Tanskan, Suomen, Islannin, Norjan ja Ruotsin välillä tehdyn sopimuksen muuttamisesta tehdyn sopimuksen voimaansaattamisesta. Asetuksella saatetaan voimaan pääsystä korkeampaan koulutukseen Pohjoismaiden välillä tehdyn sopimuksen muuttamisesta tehty sopimus. Sopimus ja asetus tulevat voimaan (OKM hallitusneuvos Maiju Tuominen ) Valtioneuvoston asetus ammattikorkeakouluista annetun valtioneuvoston asetuksen liitteen muuttamisesta annetun valtioneuvoston asetuksen voimaantulosäännöksen muuttamisesta. Asetuksen (352/2003) liitteessä säädetään jatkossa ammattikorkeakoulussa suoritettavista tutkinnoista ja niihin liitettävistä tutkintonimikkeistä sekä tutkintoon johtavien opintojen laajuudesta. Liite on muutettu asetuksella 702/2013, joka tulee voimaan Viimeksi mainitun muutosasetuksen voimaantulosäännöstä täydennetään muusikko (AMK) ja musiikkipedagogi (AMK) johtavan koulutuksen osalta siten, että ennen asetuksen voimaantuloa kyseiset opinnot aloittaneiden opiskelijoiden koulutuksen laajuus säilyy nykyisenä eli on 270 opintopistettä. Asetus tulee voimaan (OKM hallitusneuvos Maiju Tuominen ) Valtioneuvoston asetus oppilaitosten ja päiväkotien sisäilma- ja kosteusvauriohankkeisiin myönnettävästä valtionavustuksesta. Asetuksella annetaan tarkentavia säännöksiä yleissivistävää koulutusta antavien oppilaitosten sekä päiväkotien sisäilmaja kosteusvauriohankkeiden valtionavustusten myöntämisestä, maksamisesta ja käytöstä. Eduskunta on osoittanut vuoden 2013 III lisätalousarviossa (709/2013) kolmivuotisen määrärahan euroa käytettäväksi yleissivistävää koulutusta antavien oppilaitosten ja päiväkotien sisäilma- ja kosteusvauriohankkeisiin. Valtion lisämääräraha saa aikaan arviolta miljoonan euron vaikutukset, kun kuntien omarahoitus ja valtionavustus yhdistetään. Asetus tulee voimaan (OKM hallitusneuvos Kirsti Kotaniemi ) Valtioneuvoston asetus maaseudun kehittämiseen liittyvien ohjelmien hallinnoinnista annetun asetuksen 10 :n muuttamisesta. Asetuksen muutoksella säädetään maaseutuverkostoyksikön juridisen aseman muuttamisesta siten, että se on Maaseutuviraston yksikkö. Asetus tulee voimaan (MMM vanhempi hallitussihteeri Heikki Koponen ) Valtioneuvoston asetus elinkeinosuunnitelmatuesta annetun valtioneuvoston asetuksen muuttamisesta. Asetuksenmuutos mahdollistaa elinkeinosuunnitelmatuen myöntämisen myös vuonna Tukijärjestelmän sisältö säilyy nykyisellään. Lisäksi asetukseen tehdään teknisluonteiset elinkeinosuunnitelman ja maatalousyrittäjän määritelmiin liittyvät muutokset. Asetus tulee voimaan (MMM hallitussihteeri Jukka Mirvo ) Valtioneuvoston asetus vaarallisten aineiden kuljetuksesta kappaletavarana aluksessa annetun asetuksen muuttamisesta sekä valtioneuvoston asetus vaarallisten aineiden kuljetuksesta ja tilapäisestä säilytyksestä satama-alueella annetun valtioneuvoston asetuksen muuttamisesta. Asetuksia muutetaan ihmishengen turvallisuudesta merellä vuonna 1974 tehdyn kansainvälisen yleissopimuksen (SopS 11/1981) liitteen VII luvun A osan 1 säännössä määritellyn vaarallisten aineiden kuljetusta kappaletavarana aluksessa koskevaan säännöstöön (IMDG-säännöstö) tehtyjen muutosten (muutossarja 36-12) huomioon ottamiseksi. Asetukset tulevat voimaan (LVM hallitussihteeri Tiina Ranne ) Valtioneuvoston asetus ihmishengen turvallisuudesta merellä vuonna 1974 tehdyn kansainvälisen yleissopimuksen liitteen VII luvun vaarallisten /145
9 aineiden kuljetusta kappaletavarana aluksessa koskevaan säännöstöön (IMDG-säännöstö) tehtyjen muutosten voimaansaattamisesta. Kansainvälisen merenkulkujärjestön (IMO) meriturvallisuuskomitea (MSC) hyväksyi toukokuussa 2012 päätöslauselman MSC.328(90), jolla muutetaan ihmishengen turvallisuudesta merellä vuonna 1974 tehdyn kansainvälisen yleissopimuksen (SOLASyleissopimus) liitteen VII luvun vaarallisten aineiden kuljetusta kappaletavarana aluksessa koskevaa säännöstöä (IMDG-säännöstö). Muutokset ovat teknisiä täsmennyksiä ja tarkennuksia sekä tieteen ja tutkimuksen kehityksen mukanaan tuomia päivityksiä säännöstön määräyksiin. Tasavallan presidentti hyväksyi muutokset Asetuksella saatetaan voimaan IMDG-säännöstön muutokset. Asetus tulee voimaan muutosten voimaantulopäivänä (LVM hallitussihteeri Tiina Ranne ) Valtioneuvoston asetus alusten aiheuttaman meren pilaantumisen ehkäisemisestä vuonna 1973 tehtyyn kansainväliseen yleissopimukseen liittyvän vuoden 1978 pöytäkirjan III liitteeseen tehtyjen muutosten voimaansaattamisesta. Kansainvälisen merenkulkujärjestön (IMO) meriympäristön suojelukomitea (MEPC) hyväksyi 61. istunnossaan päätöslauselman MEPC.193(61), jolla muutetaan alusten aiheuttaman meren pilaantumisen ehkäisemisestä vuonna 1973 tehtyyn kansainväliseen yleissopimukseen liittyvän vuoden 1978 pöytäkirjan (MARPOL 73/78-yleissopimus) III liitettä. Muutokset ovat teknisiä ja koskevat meriympäristölle haitallisen aineen luokitusta. Tasavallan presidentti hyväksyi muutokset Asetuksella saatetaan voimaan III liitteeseen tehdyt muutokset. Asetus tulee voimaan muutosten voimaantulopäivänä (LVM hallitussihteeri Tiina Ranne ) Valtioneuvoston asetus ihmishengen turvallisuudesta merellä vuonna 1974 tehdyn kansainvälisen yleissopimuksen liitteen II-1, III, V, VI, VII ja XI-1 lukuun, mainittuun yleissopimukseen liittyvään vuoden 2000 HSCsäännöstöön, mainittuun yleissopimukseen liittyvään FSS-säännöstöön ja vuoden 1966 kansainväliseen lastiviivayleissopimukseen liittyvään vuoden 1988 pöytäkirjaan tehtyjen muutosten sekä ihmishengen turvallisuudesta merellä vuonna 1974 tehtyyn kansainväliseen yleissopimukseen liittyvän vuoden 2011 ESP-säännöstön voimaansaattamisesta. Kansainvälisen merenkulkujärjestön (IMO) meriturvallisuuskomitea (MSC) on 90. istunnossaan toukokuussa 2012 hyväksynyt useita päätöslauselmia, joilla tehdään muutoksia ihmishengen turvallisuudesta merellä vuonna 1974 tehdyn kansainvälisen yleissopimuksen (SOLAS-yleissopimus, SopS 11/1981) liitteeseen ja yleissopimukseen liittyviin teknisiin säännöstöihin. Lisäksi meriturvallisuuskomitea hyväksyi kokouksessaan päätöslauselman, jolla tehdään muutoksia vuoden 1966 kansainväliseen lastiviivayleissopimukseen (SopS 52/ 1968) liittyvään vuoden 1988 pöytäkirjaan (SopS 12/2000). Mainitut muutokset koskevat muun muassa aluksen laitteiden toimintakykyä vesitiiviiden osastojen täyttyessä vedellä, pelastusveneiden testausmenetelmiä, lastina olevien aineiden käsittelyä matkan aikana sekä palonsammutusjärjestelmien asentamista alukseen. Meriturvallisuuskomitean päätöslauselmiin liittyy myös järjestön 27. yleiskokouksen marraskuussa 2011 hyväksymä päätöslauselma, jolla on hyväksytty vuoden 2011 kansainvälinen säännöstö kiinteää irtolastia kuljettavien alusten ja öljysäiliöalusten tehostetusta tarkastusohjelmasta (vuoden 2011 ESP-säännöstö). Tasavallan presidentti on hyväksynyt muutokset Muutokset ja vuoden 2011 ESP-säännöstö tulevat kansainvälisesti voimaan Asetus tulee voimaan (LVM hallitussihteeri Veera Kojo ) Valtioneuvoston asetus alueellisesta kuljetustuesta annetun valtioneuvoston asetuksen 26 :n muuttamisesta. Kuljetustukea myönnetään harvaan asuttujen alueiden pienten ja keskisuurten yritysten pitkän matkan tavarankuljetuksista. Tuki myönnetään valtionavustuslain (688/2001) ja alueellisesta kuljetustuesta annetun valtioneuvoston asetuksen (21/2009) nojalla. Valtioneuvoston asetus on voimassa vuoden 2013 loppuun. Valtioneuvosto on vuosia koskevan valtiontalouden kehyspäätöksen yhteydessä päättänyt kuljetustukijärjestelmän jatkamisesta. Valtioneuvoston asetuksen voimassaoloa jatketaan nyt asti, nykyisten alueellisia valtiontukia koskevien suuntaviivojen voimassaoloajan mukaisesti. Kuljetustukijärjestelmän jatkaminen saakka edellyttää Euroopan komission hyväksynnän. Myöhemmin annettavalla valtioneuvoston asetuksella kuljetustukijärjestelmää on tarkoitus jatkaa koko kehyskaudelle. Asetus tulee voimaan (TEM teollisuusneuvos Heikki Vesa ) Valtioneuvoston asetus valtionavustuksesta yritystoiminnan kehittämiseksi annetun valtioneuvoston asetuksen 25 :n muuttamisesta. Asetus valtionavustuksesta yritystoiminnan kehittämiseksi (675/2007) on annettu valtionavustuksesta yritystoiminnan kehittämiseksi annetun lain (1336/2006) nojalla. Asetuksen 25 :ssä on säädetty yritysten toimintaympäristön kehittämisavustuksen myöntämisestä pääomasijoitustoimintaan. Euroopan yhteisöjen komission yleinen ryhmäpoikkeusasetus (komission asetus (EY) N:o 800/2008) tuli voimaan Ryhmäpoikkeusasetukseen sisältyi säännökset myös riskipääoman muodossa myönnettävästä tuesta. Asetusta muutetaan ryhmäpoikkeusasetuksen mukaiseksi koskien yksityisten sijoittajien rahoitusosuutta ja pääomasijoitusten kohdeyrityksiä I ja II-tukialueilla. Lisäksi asetusta muutetaan siten, että kohdennettaessa avustusta pääomasijoitustoimintaan, noudatetaan komission yleistä ryhmäpoikkeusasetusta tai komission hyväksymän pääomasijoitusrahastoa koskevan erillisen tukiohjelman ehtoja. Asetus tulee voimaan (TEM teollisuusneuvos Heikki Vesa ) Valtioneuvoston asetus tilaajan selvitysvelvollisuudesta ja vastuusta ulkopuolista työvoimaa käytettäessä annetun lain 9 :ssä säädetyn laiminlyöntimaksun rahamäärän tarkistamisesta. Asetuksella tarkistetaan rahan arvon muutosta vastaavasti tilaajan selvitysvelvollisuudesta ja vastuusta ulkopuolista työvoimaa käytettäessä annetun lain (1233/2006) laiminlyöntimaksun enimmäis- ja vähimmäismäärää. Asetus tulee voimaan (TEM vanhempi hallitussihteeri Jan Hjelt ) Valtioneuvoston asetus eläkkeensaajan asumistuen määräytymisperusteista vuonna Valtioneuvosto vahvistaa vuosittain vuokraan tai vastikkeeseen sisältymättömien lämmitys-, vesi- ja kunnossapitokustannusten hyväksyttävät määrät eläkkeensaajan asumistuessa. Lisäksi valtioneuvosto vahvistaa eläkkeensaajan asumistukea laskettaessa hyväksyttä /145 23
10 vien asumismenojen enimmäismäärät. Eläkkeensaajan asumistuessa sovellettavaa lämmitysnormia pidetään samalla tasolla kuin vuonna Eläkkeensaajan asumistuen vesinormi on 28,07 euroa. Nousua voimassa olevaan normiin on 0,92 euroa henkilöä kohti kuukaudessa eli 3,39 prosenttia. Kunnossapitonormia korotetaan kansaneläkeindeksin muutosta vastaavasti 1,3 prosenttia. Asumismenojen hyväksyttäviä enimmäismääriä korotetaan asumismenojen muutosta vastaavasti eli 4,1 prosenttia. Asetus tulee voimaan ja on voimassa vuoden 2014 loppuun. (STM hallitussihteeri Pia Nissinen ) VALTIONEUVOSTON PÄÄTÖKSET Valtioneuvosto teki seuraavat päätökset: Päätös myöntää Mikko Mäenpäälle ero talousneuvoston jäsenen tehtävästä ja määrätä talousneuvoston jäseneksi Toimihenkilökeskusjärjestö STTK ry:n puheenjohtaja Antti Palola. (VNK hallitussihteeri Miikka Rainiala ) Päätös määrätä kehittämispäällikkö Tuula Kivari valtioneuvoston esittelijäksi. (OM hallitusneuvos Heikki Liljeroos ) Päätös määrätä vakuutusoikeuteen sivutoimisiksi lääkärijäseniksi lääketieteen ja kirurgian tohtori Kalevi Hietaniemi, oikeuspsykiatrian professori, lääketieteen tohtori Nina Lindberg, lääketieteen lisensiaatti Jyrki Salmenkivi ja lääketieteen tohtori Inka Liesmaa sekä lääketieteen ja kirurgian tohtori, dosentti Arsi Harilainen , lääketieteen ja kirurgian tohtori, dosentti Mervi Kotila , lääketieteen lisensiaatti Marita Pippingsköld ja lääketieteen tohtori Hannu Väänänen Lääkärivarajäseniksi määrätään lääketieteen tohtori, dosentti Juha Halavaara, lääketieteen tohtori, dosentti Maija Halme, lääketieteen ja kirurgian tohtori, dosentti Ritva Kauppinen-Mäkelin, lääketieteen tohtori, korva-, nenä- ja kurkkutautien erikoislääkäri Erna Kentala, lääketieteen tohtori, anestesiologian ja tehohoidon erikoislääkäri Vesa Kontinen ja lääketieteen tohtori, käsikirurgian erikoislääkäri Eero Waris sekä lääketieteen ja kirurgian tohtori, professori Christian Lindqvist (OM hallitusneuvos Anne Hallavainio ) Päätös myöntää ammattikorkeakoulujen toimiluvat. Ammattikorkeakoululakia (351/2003) on muutettu lailla 485/2013, jonka voimaantulosäännöksen mukaan voimassa olevien toimilupien voimassaolo päättyy muutoslain tullessa voimaan eli Muutettujen toimilupakriteerien mukaiset uudet toimiluvat myönnetään samasta ajankohdasta lukien. Uusien toimilupien myöntämisessä korostuvat koulutustarpeen lisäksi toiminnan laatuun, vaikuttavuuteen ja tehokkuuteen liittyvät näkökohdat. Toimilupia myönnetään yhteensä 24:lle ylläpitäjälle. (OKM ylijohtaja Tapio Kosunen ) Päätös asettaa Suomen ILO-neuvottelukunta toimikaudeksi Kokoonpano: puheenjohtaja: hallitusneuvos Liisa Heinonen työ- ja elinkeinoministeriö; varapuheenjohtaja: johtaja Eija Koivuranta sosiaali- ja terveysministeriö; jäsenet: yksikön päällikkö Pirjo Suomela-Chowdhury ulkoasiainministeriö, hallitusneuvos Katriina Alaviuhkola sosiaali- ja terveysministeriö, neuvotteleva virkamies Mika Happonen Valtion työmarkkinalaitos, työmarkkina-asiamies Ritva Liivala Kunnallinen työmarkkinalaitos, asiantuntija Minna Etu-Seppälä Elinkeinoelämän keskusliitto EK, asiantuntija Mika Kärkkäinen Elinkeinoelämän keskusliitto EK, johtava asiantuntija Simo Karetie Elinkeinoelämän keskusliitto EK, asiantuntija Simopekka Koivu Elinkeinoelämän keskusliitto EK, kansainvälisten asioiden päällikkö Katja Lehto-Komulainen Suomen Ammattiliittojen Keskusjärjestö SAK ry, kansainvälisten asioiden asiantuntija Pekka Ristelä Suomen Ammattiliittojen Keskusjärjestö SAK ry, kansainvälisten asioiden päällikkö Risto Kousa Toimihenkilökeskusjärjestö STTK ry ja neuvottelija Anne Kaitainen AKAVA ry. (TEM hallitusneuvos Tarja Kröger ) Päätös Euroopan unionin alueellinen kilpailukyky ja työllisyys -tavoitetta vuosina toteuttavien toimenpideohjelmien hankkeilta purkautuneiden ja muiden uudelleen budjetoitujen myöntämisvaltuuksien jaosta. Päätöksellä jaetaan valtion vuoden 2013 neljännen lisätalousarvion momentilta (EU:n rakennerahastojen ja valtion rahoitusosuus EU:n rakennerahasto-ohjelmiin ohjelmakaudella , arviomääräraha) uudelleen budjetoituja myöntämisvaltuuksia yhteensä euroa välittäville toimielimille käytettäväksi Euroopan aluekehitysrahaston (EAKR) ja Euroopan sosiaalirahaston (ESR) ohjelmien toteutukseen. Lisäksi valtioneuvosto oikeuttaa työ- ja elinkeinoministeriön tekemään myöhemmin päätökset tämän jälkeen vielä jakamatta jäävän myöntämisvaltuuden, yhteensä euroa, jaosta. Koska yritystukihankkeiden rahoituspäätökset tulee tehdä lainsäädännön muutoksesta johtuen mennessä ja viimeiset maksatukset tulee pääsääntöisesti tehdä mennessä, oikeutetaan työ- ja elinkeinoministeriö ohjelmakauden täysimääräisen toteutuksen varmistamiseksi tekemään tarvittaessa muutoksia päätösehdotuksen mukaisiin alue- ja viranomaiskohtaisiin myöntämisvaltuuksiin. (TEM neuvotteleva virkamies Jukka Ristaniemi ) Päätös asettaa sosiaaliturvan muutoksenhakulautakunta toimikaudeksi Kokoonpano (varajäsenet suluissa): päätoiminen puheenjohtaja: varatuomari Silja Romo; päätoiminen varapuheenjohtaja: varatuomari Jukka Lilleberg; sivutoimiset varapuheenjohtajat: I sivutoiminen varapuheenjohtaja varatuomari Maritta Hirvi, II sivutoiminen varapuheenjohtaja oikeustieteen kandidaatti Hannu Hakkola, III sivutoiminen varapuheenjohtaja varatuomari Pekka Järvinen, IV sivutoiminen varapuheenjohtaja varatuomari Olli Häkkinen; lakimiesjäsenet: varatuomari Seppo Savolainen (varatuomari Jan Hjelt), varatuomari Aino Lassila (oikeustieteen kandidaatti Rauno Vanhanen), varatuomari Katriina Alaviuhkola (oikeustieteen maisteri Merja Isomäki), oikeustieteen maisteri Inka Hassinen (oikeustieteen kandidaatti Arita Kaario), oikeustieteen kandidaatti Pasi Järvinen (oikeustieteen kandidaatti Ari Pulkkinen), varatuomari Jaakko Hannula (varatuomari Kirsi Pohjolainen); lääkärijäsenet: lääketieteen tohtori Risto Ihalainen (psykiatrian erikoislääkäri, lääketieteen tohtori Tuula Kieseppä), lääketieteen tohtori Jukka Kärkkäinen (yleislääketieteen erikoislääkäri, dosentti Timo Kauppila), lääketieteen tohtori Juha Nevalainen (lääketieteen tohtori Heikki Savolainen), fysiatrian erikoislääkäri Simo Järvinen (ylilääkäri Ari Rosen /145
11 vall), lääketieteen tohtori Leea Muhonen (yleislääketieteen erikoislääkäri Mikko Valkonen), lääketieteen lisensiaatti Heikki Pärnänen (lääketieteen lisensiaatti Teppo Heikkilä); muutoksenhakijoiden olosuhteiden tuntemusta edustavat jäsenet: valtiotieteiden lisensiaatti, oikeustieteen kandidaatti Christina Nissas-Arhippainen (sosiaalipsykologi Pekka Sormunen), varatuomari Minna Etu-Seppälä (filosofian tohtori Antti Tanskanen), toiminnanjohtaja Timo Kokko (sosionomi Laura Simik), oikeustieteen kandidaatti Maire Lumiaho (asiantuntija Merja Tallavaara), valtiotieteen maisteri Ismo Suksi (toiminnanjohtaja Veronica Fellman), yhteiskuntatieteen maisteri Katja Veirto (valtiotieteen maisteri Ulla-Mari Karhu), oikeustieteen maisteri Hanna Laine (oikeustieteen kandidaatti Merja Hirvonen), johtaja Eero Lankia (hallintotieteen maisteri Hanna-Kaisa Järvi), toiminnanjohtaja Hannu Partanen (yhteiskuntatieteiden ylioppilas Esa Suominen), valtiotieteiden maisteri Joonas Rahkola (teologian kandidaatti Kristiina Kokko), sairaanhoitaja Ismo Kainulainen (toimitusjohtaja Jukka Tahvanainen) ja yhteiskuntatieteiden maisteri Antti Veirto (oikeustieteen kandidaatti Matti Koskinen). (STM ylitarkastaja Jukka Lavaste ) Päätös asettaa Valtion asuntorahaston/asumisen rahoitus- ja kehittämiskeskuksen johtokunta alkavaksi ja viimeistään päättyväksi toimikaudeksi. Kokoonpano: puheenjohtaja: toimitusjohtaja Harri Hiltunen Suomen Kiinteistöliitto ry; varapuheenjohtaja: riskienhallintapäällikkö Anneli Nieminen Valtiokonttori; jäsenet: toimitusjohtaja Pasi Holm Pellervon taloustutkimus PTT, arkkitehti Kirsti Sivén Kirsti Sivén & Asko Takala Arkkitehdit Oy, ylijohtaja Lounais-Suomen aluehallintovirasto Rauno Saari (eläkkeellä) sekä asuntomarkkinaasiantuntija Hannu Ahola Asumisen rahoitus- ja kehittämiskeskus ARA (henkilöstön edustaja). (YM ylitarkastaja Jorma Pietiläinen ) NIMITYSASIAT Valtioneuvosto päätti seuraavat nimitysasiat: Ulkoasiainsihteerit Saija Nurminen Johanna Salovaara-Dean, Petra Théman ja Johanna Maria Ågren ulkoasiainhallinnon lähetystöneuvoksen virkoihin lukien. (UM henkilöstöjohtaja Vesa Lehtonen ) RAHA-ASIAT Valtioneuvoston raha-asiainvaliokunta puolsi istunnossaan seuraavia asioita: Kehitysyhteistyöavustuksen myöntäminen Afganistanin jälleenrakennusrahaston (ARTF, Afghanistan Reconstruction Trust Fund) tukemiseen vuosina Suomi on tukenut ARTF:ää vuodesta 2002 lähtien. ARTF on Suomen Afganistaniin suunnattavan kehitysyhteistyön tärkein rahoituskanava. Sen kautta on suunnattu noin puolet Suomen tuesta. ARTF on sekä Afganistanin valtionbudjetin juoksevien kulujen että hallituksen investointiohjelmien ja teknisen tuen tärkein rahoituskanava. ARTF:n yleisrahasto kohdentaa varoja 1) Afganistanin valtionbudjetin juokseviin menoihin ja pääomakuluihin, 2) Afganistanin jälleenrakennuksen prioriteettihankkeiden ja -ohjelmien rahoitukseen. Hankkeelle myönnetään vuoden 2013 myöntö- ja sopimusvaltuuksista 37,7 miljoonaa euroa Afganistanin maakehyksestä. Myöntö- ja sopimusvaltuudet on osoitettu vuoden 2013 talousarvion momentilta (varsinainen kehitysyhteistyö) käyttösuunnitelman kohdasta 2.1 (maa- ja aluekohtainen kehitysyhteistyö). (UM ulkoasiainneuvos Johan Schalin ) Suomen osallistuminen Maailmanpankin Kansainvälisen kehitysjärjestön seitsemänteentoista lisärahoitukseen (IDA 17). Suomi osallistuu Maailmanpankin Kansainvälisen kehitysjärjestö IDA:n seitsemänteentoista lisärahoitukseen eurolla, joka maksetaan yhdeksässä erässä vuosina Suomi antaa lisäksi IDA:lle erikseen euron lisäpanostuksen liittyen ilmastonmuutoksen vastaisiin toimiin. Kansainvälinen kehitysjärjestö IDA on Maailmanpankin kanava antaa pehmeäehtoista rahoitusta ja lahja-apua köyhimmille kehitysmaille. Kansainvälisen kehitysjärjestö IDA:n prioriteetit vastaavat erittäin hyvin Suomen kehityspoliittisia tavoitteita. (UM lähetystöneuvos Johanna Karanko ) Liikekumppanuusohjelman (Finnpartnership) rahoittaminen. Liikekumppanuusohjelma Finnpartnershipille myönnetään euron lisärahoitus vuosille Ohjelma tukee suomalaisia yrityksiä, julkisia liikelaitoksia, tutkimuslaitoksia, osuuskuntia, yksityisen sektorin järjestöjä ja kansalaisjärjestöjä pitkäaikaiseen kaupalliseen yhteistyöhön tähtäävän ja liiketaloudellisesti kannattavan toiminnan kehittämiseen kehitysmaissa. Tukea voidaan myöntää vain Suomen kehityspoliittisen ohjelman tavoitteiden saavuttamista edistävään toimintaan. Ohjelman ensimmäisten vuosien aikana rahoitetut hankkeet ovat valmistuneet ja liikekumppanuusohjelma on arvioinut niiden tuloksia saatujen tulosraporttien valossa. Arvioinnin perusteella ohjelman tukemat yritysinvestoinnit kaudella ovat luoneet yli työpaikkaa, joista yli on ollut uusia. Tuetuista hankkeista 49 prosenttia on edistänyt merkittävästi naisten työllistymistä. Lisäksi 51 prosenttia hankkeista on luonut positiivisia ympäristövaikutuksia, 72 prosenttia on siirtänyt teknologiaa ja tietotaitoa kehitysmaihin ja 32 prosenttia on parantanut paikallista infrastruktuuria. Hankkeiden kehitysvaikutusten ydin on luoduissa työpaikoissa ja kehittyvien maiden elinkeinoelämän kehityksessä. Huomioiden ohjelman ja myönnettävän tuen suhteellisen pienen koon, ohjelman kehitysvaikutuksia voidaan pitää kohtuullisina tai hyvinä. (UM lähetystöneuvos Johanna Karanko ) Suomen osallistuminen Afrikan kehitysrahaston kolmanteentoista lisärahoitukseen (AfDF-13). Suomi osallistuu Afrikan kehitysrahaston kolmanteentoista lisärahoitukseen eurolla, joka maksetaan vuosina Afrikan kehitysrahasto (AfDF) on Afrikan kehityspankkiryhmän kanava antaa pehmeäehtoista lainarahoitusta sekä lahjaapua Afrikan köyhimmille maille. Afrikan kehitysrahaston (AfDF) prioriteetit vastaavat erittäin hyvin Suomen kehityspoliittisia tavoitteita. (UM lähetystöneuvos Johanna Karanko ) Oikeusministeriön asetus oikeusministeriön ja eräiden hallinnonalalla toimivien viranomaisten maksullisista suoritteista vuosina Maksuasetukseen ei tehdä uusia maksullisia suoritteita. Maksuasetuksen maksuluetteloon lisätään maininta viivästysmaksun perimisestä valtion maksuperusteasetuksen (211/1992) /145 25
12 3 3 momentin mukaisesti. Asetus tulee voimaan ja on voimassa (OM hallitussihteeri Ulla Westermarck ) Sisäministeriön asetus Maahanmuuttoviraston suoritteiden maksullisuudesta. Ulkomaalaisasioiden sähköisen asiankäsittelyjärjestelmän (UMA) sähköisen asioinnin kautta jätettyjen ensimmäistä oleskelulupaa koskevien hakemusten, kansalaisuushakemusten sekä -ilmoitusten käsittelystä peritään alhaisempi käsittelymaksu kuin paperisesti jätetyistä hakemuksista. Ensimmäisen oleskeluluvan käsittelymaksu nostetaan 425 eurosta 455 euroon, mutta UMA-järjestelmän sähköisen asioinnin kautta jätettynä käsittelymaksu on 425 euroa. Työntekijän ensimmäisen oleskeluluvan käsittelymaksua nostetaan 500 eurosta 540 euroon, mutta UMA-järjestelmän sähköisen asioinnin kautta jätettynä käsittelymaksu on 450 euroa. Opiskelijan ensimmäisen oleskeluluvan käsittelymaksu nostetaan 300 eurosta 330 euroon, mutta UMA-järjestelmän sähköisen asioinnin kautta jätettynä käsittelymaksu on 300 euroa. Alaikäisen ensimmäisen oleskeluluvan käsittelymaksu nostetaan 200 eurosta 230 euroon, mutta UMA-järjestelmän sähköisen asioinnin kautta jätettynä käsittelymaksu on 200 euroa. Suomen kansalaisuuden saamista tai siitä vapautumista koskevan hakemuksen käsittelymaksua lasketaan 440 eurosta 400 euroon. Jos Suomen kansalaisuuden saamista koskeva hakemus jätetään UMA-järjestelmän sähköisen asioinnin kautta, käsittelymaksu on 350 euroa. Kansalaisuusilmoituksen käsittelymaksua nostetaan 240 eurosta 320 euroon. Jos kansalaisuusilmoitus jätetään UMA-järjestelmän sähköisen asioinnin kautta, käsittelymaksu on 240 euroa. Alaikäistä koskevan kansalaisuusilmoituksen käsittelymaksu säilyy ennallaan 100 eurossa. Jos alaikäistä koskeva kansalaisuusilmoitus jätetään UMA-järjestelmän sähköisen asioinnin kautta, käsittelymaksu on 80 euroa. Lisäksi tehdään poliisin maksullisista suoritteista annettavaa asetusta vastaavat käsittelymaksujen muutokset. Asetus tulee voimaan ja on voimassa vuoden 2014 loppuun. Ennen asetuksen voimaantuloa vireille tulleeseen asiaan sovelletaan asetuksen voimaantullessa voimassa olleita säännöksiä. (SM erityisasiantuntija Kari Kananen ) Sisäministeriön asetus poliisin suoritteiden maksullisuudesta vuonna Asetuksen tekstiosaan tehdään sekä sisällöllisiä muutoksia että teknisiä tarkistuksia. Poliisin hallintorakenteen uudistamisen vuoksi asetuksesta poistetaan viittaukset liikkuvaan poliisiin ja Poliisin tekniikkakeskukseen. Suojelupoliisin yhteisöturvallisuusselvitysten siirrytään omakustannusarvon mukaiseen tuntihinnoitteluun nykyisen porrastetun kiinteän maksun sijaan. Käräjäoikeuden toimeksiannosta suoritettavasta tiedoksiannosta perittävää maksua korotetaan. Uutena maksuttomana suoritteena lisätään väliaikainen henkilökortti saamelaiskäräjien vaaleja varten. Maksutaulukkoon tehdään hinnantarkistuksia paikallispoliisin, Poliisihallituksen ja suojelupoliisin eri luparyhmiin. Hintojen muutokset perustuvat palkkaus- ja yleiskustannusten tason nousuun, materiaalikustannusten muutoksiin, käsittelyprosessin muutoksiin ja tarkennuksiin sekä kustannuslaskennan tarkentumiseen. Taulukkoon lisätään joitakin uusia suoritteita ja yhdistetään nykyisiä suoritteita. Lisäksi taulukkoon tehdään kielellisiä ja esitysteknisiä tarkennuksia. Asetus tulee voimaan ja on voimassa vuoden 2014 loppuun. Ennen asetuksen voimaantuloa vireille tulleeseen asiaan sovelletaan asetuksen voimaan tullessa voimassa olleita säännöksiä. (SM ylitarkastaja Elina Setälä ) Puolustusministeriön asetus puolustusvoimien maksullisista suoritteista vuosina Asetuksessa säädetään puolustusvoimien maksullisesta julkisoikeudellisesta suoritteesta ja siitä perittävästä maksusta, liiketaloudellisin perustein hinnoiteltavista suoritteista sekä museoiden pääsymaksuista. Asetus tulee voimaan ja on voimassa saakka. (PLM talousjohtaja Timo Norbäck ) Puolustusministeriön asetus puolustushallinnon rakennuslaitoksen maksullisista suoritteista vuosina Asetuksessa säädetään puolustushallinnon rakennuslaitoksen maksullisista suoritteista, jotka hinnoitellaan liiketaloudellisin perustein. Asetus tulee voimaan ja on voimassa saakka. (PLM talousjohtaja Timo Norbäck ) Valtiovarainministeriön asetus verontilityslain 5 :ssä tarkoitettujen verovuodelta 2013 ennen verotuksen päättymistä maksettujen verojen tilityksissä sovellettavista jako-osuuksista ja työnantajasuoritusten vähimmäismäärästä. Asetuksessa valtiolle, kunnille ja seurakunnille sekä Kansaneläkelaitokselle verontilityslain 5 :ssä tarkoitettujen verovuodelta 2013 maksettujen erien tilityksissä sovellettavia jako-osuuksia tarkistetaan. Jako-osuuksien tarkistus tehdään viimeisimmän valmistuneen verotuksen tietojen sekä talouden kehitystä koskevien ennusteiden perusteella. Lisäksi verontilityslain 5 a :n tarkoittamassa takuutilityksissä sovellettavat työnantajasuoritusten kuukausikohtaiset vähimmäismäärät verovuodelta 2013 vahvistetaan. Asetus tulee voimaan (VM finanssineuvos Elina Pylkkänen ) Valtiovarainministeriön asetus yksittäisten kuntien ja evankelis-luterilaisten seurakuntien verovuoden 2014 yhteisöveron jako-osuuksien laskentaperusteista. Asetuksessa yhteisöverojen tilityksissä sovellettavien verovuoden 2014 jako-osuuksien laskentaperusteet vahvistetaan. Jakoosuuksien vahvistaminen ennen verovuoden alkua lisää osaltaan kuntien ja seurakuntien verotulojen ennustettavuutta ja vakautta. Asetus tulee voimaan Asetusta sovelletaan ensimmäisen kerran tammikuussa 2014 tehtäviin yhteisöveron tilityksiin. (VM finanssineuvos Elina Pylkkänen ) Maatilatalouden kehittämisrahaston vuoden 2013 käyttösuunnitelman muutoksen vahvistaminen. Päätöksellä muutetaan maatilatalouden kehittämisrahaston vuoden 2013 käyttösuunnitelmasta ja takausluottojen rajoittamisesta tehtyä päätöstä kulutus- ja sijoitusmenojen osalta. (MMM maatalousneuvos Esko Juvonen ) Maa- ja metsätalousministeriön päätös maatilatalouden kehittämisrahaston vuoden 2014 käyttösuunnitelman ja lainamäärän, jolle uusia valtiontakauksia voidaan vuonna 2014 myöntää, vahvistamiseksi. (MMM maatalousneuvos Esko Juvonen ) Maa- ja metsätalousministeriön hallinnonalalla käytettävän korkotukilainojen myöntämisvaltuuden sekä maatilatalouden kehittämisrahaston valtiontakausten myöntämisvaltuuden ja avustusvarojen osoittaminen /145
13 eräiden maatalouden rakennetukien toimeenpanoa varten vuonna Päätöksellä osoitetaan elinkeino-, liikenne- ja ympäristökeskuksille (ELY-keskus) myöntämisvaltuutta ja avustusvaroja maatalouden rakennetukilain (1476/2007) mukaisten tukien toimeenpanoa varten. Myöntämisvaltuuksien ja avustusvarojen osoittaminen koskee osaa vuonna 2013 tehtävistä tukipäätöksistä. (MMM maatalousylitarkastaja Hannu Porkola ) Maa- ja metsätalousministeriön päätös annetun maa- ja metsätalousministeriön päätöksen (dnro 310/321/2013) korkotukilainojen myöntämisvaltuuden, valtiontakausten myöntämisvaltuuden ja avustusvarojen osoittamisesta elinkeino-, liikenne ja ympäristökeskuksille käytettäväksi nuoren viljelijän aloitustuen, nuoren elinkeinonharjoittajan aloitustuen, maatilan asunto-olojen parantamisen tuen, rakennetun maatalouskiinteistön hankinnan tuen ja muutospäätösten toimeenpanoa varten vuonna 2013 muuttamisesta. Päätöksellä muutetaan edellä mainittua päätöstä siten, että elinkeino-, liikenne- ja ympäristökeskusten on tehtävä tukipäätökset vireille tulleisiin aloitustukihakemuksiin viimeistään mainitussa päätöksessä säädetyn sijasta. (MMM maatalousylitarkastaja Hannu Porkola ) Liikenne- ja viestintäministeriön asetus Liikenneviraston maksullisista suoritteista. Asetus uusitaan sen päättymisen vuoksi. Asetus Liikenneviraston maksullisista suoritteista on sisällöltään ja maksuiltaan voimassa olevan asetuksen kaltainen muutoin paitsi että maksuasetuksesta poistetaan maksut tie- ja katuverkon tietojärjestelmästä luovutetuista suoritteista ja tietopalveluista. Tie- ja katuverkon tietojärjestelmästä annettu laki on uusittu siten, että tie- ja katuverkon tietojärjestelmistä luovutetuista suoritteista ei tarvitse periä maksua julkisen tiedon avoimuusperiaatteiden mukaisesti. Asetuksella on vuoden määräaika, koska vuoden 2014 aikana suoritteita tullaan mahdollisesti siirtämään Liikenneviraston ja Liikenteen turvallisuusvirasto Trafin välillä. Tässä yhteydessä tulee harkittavaksi voidaanko joistakin suoritteista ja niiden maksullisuudesta luopua tai muuttaa lupamenettely sopimusmenettelyksi. Asetus tulee voimaan ja se on voimassa vuoden 2014 loppuun. (LVM liikenneneuvos Riitta Viren ) Liikenne- ja viestintäministeriön asetus Liikenteen turvallisuusviraston maksullisista suoritteista annetun asetuksen muuttamisesta. Asetuksella muutetaan Liikenteen turvallisuusviraston maksullisista suoritteista annetun asetuksen (722/2012) liite 1 ja kumotaan alkaen asetuksen liite 2. Asetus tulee voimaan Muutettava asetus 722/ 2012 on voimassa asti. (LVM yli-insinööri Maria Rautavirta ) Vuoden 2013 työmarkkinatuen arviomäärärahan ylityslupa maksuvalmiuden turvaamiseksi. Työttömyysturvalain 14 luvun 3b :n 2 momentin mukaan valtion tulee suorittaa Kelalle sellainen määrä varoja, että Kelan maksuvalmius työmarkkinatuen maksamiseen on kunakin ajankohtana riittävästi turvattu. Kelalta saadun selvityksen mukaan työmarkkinatuen rahoituksen turvaamiseksi Kela tarvitsee valtion maksuvalmiussuoritusta joulukuussa euroa. (STM neuvotteleva virkamies Susanna Grimm-Vikman ) HALLITUKSEN NEUVOTTELUT TALOUSPOLIITTINEN MINISTERI- VALIOKUNTA Maaseutuohjelman rahoista linjaus, ohjelman toinen luonnos julki Talouspoliittinen ministerivaliokunta linjasi Manner-Suomen maaseudun kehittämisohjelman varat vuosille Uuden ohjelman lopullinen muoto alkaa olla selvillä. Maa- ja metsätalousministeriö julkaisee maaseutuohjelman luonnoksen, jossa toimenpiteet ovat tarkentuneet toukokuisesta lausuntoversiosta. Luonnonhaitta- ja ympäristökorvaukset edelleen suurimpia Ohjelman kokonaisrahoitus on noin seitsemän miljardia euroa. Suurimpia tukikokonaisuuksia ovat edelleen luonnonhaittakorvaukset ja ympäristökorvaukset. Alkukesästä lausunnolla olleesta luonnoksesta rahoitusta on muutettu viljelijätukien osalta. Luonnonhaittakorvauksen ja ympäristökorvausten osuus on noussut. Vähemmän rahoitusta on puolestaan luomun ja eläinten hyvinvoinnin korvauksissa sekä investoinneissa ja nuorten viljelijöiden aloitustuissa. Rahoituksesta on keskusteltu maaseutuohjelman strategiaryhmässä sidosryhmien kanssa. Lopullisen linjauksen teki nyt ministerivaliokunta. Julkaistavassa ohjelmaluonnoksessa ei ole vielä toimenpiteiden tukitasoja, jotka täsmentyvät valmistelun edetessä. Ohjelmaluonnos täydentyy jatkuvasti, eikä nyt julkaistavaa versiota ole käsitelty esimerkiksi maaseutuohjelman strategiaryhmässä. Seuraavassa vaiheessa strategiaryhmä keskustelee luonnoksesta, minkä jälkeen se etenee valtioneuvostoon. Ohjelman arvioidaan olevan helmi-maaliskuussa valtioneuvoston käsittelyssä ja pian sen jälkeen lähetettävissä komissioon. Laajan valmistelutyön tulos Ohjelmaluonnosta on valmistelu ministeriön maaseudun kehittämisyksikössä ja ohjelman valmisteluryhmissä alkukesän lausuntokierroksen jälkeen. Lausunnoista saatiin runsaasti aineksia, jotka on huomioitu valmistelussa. Viimeisten kuukausien aikana ovat olleet käytössä myös alueelliset maaseudun kehittämissuunnitelmat ja Leader-ryhmiksi hakevien paikalliset strategiat. Parlamentin ja neuvoston asetusluonnokset ja komission ohjeet ovat tarkentuneet. Parhaillaan käsittelyssä ovat myös toimeenpanoasetusten ja delegoitujen sääntöjen sisältö. Maaseutu- ja yleisasetuksen lopullista hyväksymistä odotetaan järjestettävässä maatalousneuvoston kokouksessa. Suomi on vaikuttanut aktiivisesti asetusten muotoutumiseen. Ohjelman rakennetta ja otsikointia tullaan tarkentamaan vielä komission vaatimusten mukaiseksi. Lopulliseen muotoon vaikuttavat myös valtiontukisäännöt, jotka nekin uudistuvat ensi vuonna. Ohjelmaluonnoksesta ei järjestetä uutta lausuntokierrosta, mutta ajatuksia voi edelleen toimittaa valmisteluryhmien puheenjohtajille ja sihteereille. Kun ohjelmaesitys on toimitettu komissioon, maa- ja metsätalousministeriö järjestää uuden maaseutuohjelman sisältöä esittelevän tilaisuuden. Samalla käynnistyy viestintä ja koulutus sisällöstä /145 27
14 Lisätietoja maa- ja metsätalousministeriöstä: neuvotteleva virkamies Tiina Malm, p , Luonnos, varojen jako ja lisätietoja valmistelusta Maaseutu.fi-sivustolla Uusi datakaapeli tekee Suomesta yhden houkuttelevimmista ICTalueista Valtion tavoitteena on rakentaa korkealuokkainen, kyberturvallinen ja nopea yhteys eurooppalaisiin ja globaaleihin verkkoihin Suomesta Saksaan kulkevan merenalaisen valokuitukaapelin avulla. Kaapelilla varmistetaan kansainvälisiä tietoliikenneyhteyksiä idän ja lännen välillä ja tuetaan suomalaisen digitaalisen talouden ja teollisen Internetin kasvua. Hallituksen talouspoliittinen ministerivaliokunta käsitteli datakaapeli-hanketta tänään 11. joulukuuta. Saksasta Itämeren pohjaa kulkeva merikaapeli yhdistyy Suomen rautateiden vieritse kulkevaan kuitukaapeliverkostoon. Näin koko Suomi yhdistyy huippunopeiden tietoyhteyksien piiriin tehden maasta entistä kilpailukykyisemmän tieto- ja viestintäteknologiateollisuuden sekä digitaalisten palveluiden alueena. Valtion erityistehtäväyhtiö Governia on hankkinut datakaapelin hallinnointiyhtiöksi Corenet Oy:n. Yhtiö omistaa Suomessa 7100 km pitkän optisen kuitukaapeliverkoston. Yhtiö sopii hallinnointiyhtiöksi myös siksi, että se tarjoaa jo entuudestaan palveluita yrityksille ja yhteisöille. Tähän asti kaikki tietoyhteydet Suomeen ovat kulkeneet Juutinrauman sillan eli Tanskan ja Ruotsin kautta. Uuden kaapeliyhteyden myötä Suomesta on mahdollisuus syntyä ainutlaatuinen datayhteyksien solmukohta maailmassa. Tämä asemoi Suomen entistä vahvemmin globaalissa kilpailussa ja luo paljon kasvumahdollisuuksia ICT-teollisuudellemme, valtion omistajaohjausasioista vastaava ministeri Pekka Haavisto kertoo. Uusi tietoliikennekaapeli nostaa Suomen ulkomaanyhteyksien varmistuksen ja tietoturvallisuuden uudelle tasolle ja luo edellytykset datakeskusinvestoinneille ja tietointensiivisen teollisuuden sijoittumiselle maahamme. Merikaapelihanke otettiin osaksi hallituksen rakennepoliittista ohjelmaa tänä syksynä. Suomi panostaa nyt ICT-perusinfrastruktuuriin ja tietointensiivisen teollisuuden toimintaedellytysten parantamiseen huippunopeita ulkomaanyhteyksiä parantamalla, pääministeri Jyrki Katainen toteaa. Hanketta kohtaan on osoitettu kiinnostusta sekä kansainvälisten että kotimaisten operaattoreiden ja muiden toimijoiden osalta. Myös joukko merkittäviä kansainvälisiä ICT- ja Big Data -toimijoita on osoittanut investointihalukkuuksia uusien yhteyksien avauduttua. Globalisaatio ei ole pelkästään ihmisten, tavaroiden ja pääoman liikettä, vaan entistä merkityksellisempää on se millaiset mahdollisuudet tiedolla on liikkua. Merikaapelin yhdistäminen kattavaan maanpäälliseen kaapeliverkkoomme, tuo koko Suomen maailman nopeimpien tietoyhteyksien äärelle. Jonain päivänä Koillisväylän pohjaa kulkeva kaapeli voisi yhdistyä Suomen ja Itämeren kaapeliin. Silloin Suomesta tulee ratkaiseva linkki globaalien tietoyhteyksien verkostossa, ministeri Haavisto painottaa. Lisätietoja: virkamiessihteeri Ville Hulkkonen, valtioneuvoston kanslia, p LUOVUTETUT MIETINNÖT Sosiaali- ja terveysministeriö julkisti Palkansaajien tutkimuslaitoksen toteuttaman Tasa-arvon vahvistaminen palkka- ja sopimuspolitiikassa -hankkeen loppuraportin. Samapalkkaisuusohjelman tutkimus- ja kehittämishankkeessa tutkittiin kaupan alan sekä matkailu-, ravintola- ja vapaa-ajan (marava) palvelualoilla naisten ja miesten palkkaeroja, arvioitiin palkkausjärjestelmiä ja tehtiin johtopäätöksiä kehittämistarpeista. Tutkimuksesta käy ilmi, että kaupan alalla ja maravapalvelualoilla on pitkään käytetty ammattinimikepohjaisia palkkausjärjestelmiä. Työt kuitenkin muuttuvat ja saman nimikkeen alla voidaan tehdä hyvin erilaisia töitä. Ammattinimikepohjaisen palkkausjärjestelmän avulla on vaikea arvioida, miten työpaikoilla toteutuu velvoite maksaa sama palkka samasta ja samanarvoisesta työstä. Tutkimuksen mukaan työn vaativuuteen perustuvan palkkausjärjestelmän käyttö helpottaisi töiden samanarvoisuuden määrittämistä. Hyvä väline samapalkkaisuuden edistämiseksi työpaikoilla on tasa-arvosuunnitelman ja palkkakartoituksen laatiminen. Kaupan alalla ja marava-alalla on puutteita näiden velvoitteiden täyttämisessä. Marava-alan yrityksistä 67 prosenttia ja kaupan alan yrityksistä 36 prosenttia ei ole tehnyt tasa-arvosuunnitelmaa. Palkkakartoitus puuttuu 57 prosentilta marava-alan ja 42 prosentilta kaupan alan yrityksistä. Tasaarvolaki edellyttää tasa-arvosuunnitelmien ja palkkakartoitusten tekemistä vähintään 30 henkeä työllistävissä työpaikoissa. Loppuraportti on osoitteessa document_library/get_file?folderid = &name=DLFE pdf. Lisätietoja antavat tutkimuspäällikkö Reija Lilja, p , Palkansaajien tutkimuslaitos ja projektipäällikkö Outi Viitamaa-Tervonen, p , sosiaali- ja terveysministeriö. Sosiaali- ja terveysministeriö julkisti osatyökykyisten työllistymistä helpottavia keinoja selvittäneen työryhmän loppuraportin, jossa esitetään, että aikuisille maksettaisiin kuntoutuspsykoterapian kustannuksista sama korvaus kuin nuorille. Tällä hetkellä vuotiaille korvataan yhdeltä terapiakäynniltä noin 15 euroa vähemmän kuin vuotiaille. Mielenterveysongelmat ovat Suomessa työkyvyttömyyseläkkeelle jäämisen yleisin syy. Työryhmän mukaan kuntoutusmahdollisuudet on aina selvitettävä, kun henkilö hakee työkyvyttömyyseläkkeelle. Työryhmä ehdottaa, että eläkelaitoksille säädettäisiin velvollisuus antaa työkyvyttömyyseläkettä hakevalle henkilölle oma-aloitteisesti ennakkopäätös oikeudesta ammatilliseen kuntoutukseen, jos hän muuten on siihen oikeutettu. Osakuntoutusraha pitäisi työryhmän mielestä ottaa käyttöön myös kansaneläkejärjestelmässä. Lisäksi raportissa ehdotetaan, että nuoren kuntoutusrahan ja Kelan ammatillisen kuntoutuksen ajalta maksettavan kuntoutusrahan vähimmäismäärä korotettaisiin takuueläkkeen tasolle (738,82 euroa/kk) ja kuntoutusrahan yläikäraja nostettaisiin 23 vuoteen. Tällä hetkellä nuoren kuntoutusrahaa voi saada vuotias. Vaikeavammaisten lääkinnälliseen kuntoutukseen pääsyn edellytyksenä on, että henkilö saa korotettua tai ylintä vammaistukea /145
15 tai eläkettä saavan hoitotukea. Työryhmä haluaa poistaa tämän kytkennän ja tarkentaisi samalla kuntoutuksen kriteerejä ja kohderyhmää. Loppuraportti on osoitteessa _file?folderid= &name=dl- FE pdf. Lisätietoja antaa ylijohtaja Outi Antila, p , sosiaali- ja terveysministeriö. Sosiaali- ja terveysministeriö julkisti ammattiurheilijoiden sosiaaliturvaa selvittäneen työryhmän raportin, jossa ehdotetaan, että urheilijoiden vanhuuseläkkeen alaikäraja olisi jatkossa sama kuin vanhuuseläkkeen alaikäraja työeläkkeessä. Nykyään urheilijan vanhuuseläke alkaa 65-vuotiaana, vaikka työeläkelakien mukainen eläke voi alkaa jo 63-vuotiaana. Lisäksi työryhmä ehdottaa, että ammattiurheilijalla olisi oltava urheilijavakuutus niin kauan kuin aktiiviura jatkuu, tarvittaessa vanhuuseläkkeen alaikärajan täyttymiseen asti. Tällä hetkellä ammattiurheilijat voidaan vakuuttaa urheilijalain mukaan vain 43 vuoden ikään asti. Ikäraja on perustunut siihen, että urheilijoiden aktiiviurat yleensä päättyvät viimeistään tässä iässä. Koska ammattiurheilijoiden urheiluura on yleensä suhteellisen lyhyt, ammattiurheilijoilla on mahdollisuus siirtää osa palkastaan urheilijarahastoon, josta he voivat nostaa sen palkkatulona uran päätyttyä. Työryhmä ehdottaakin, että myös urheilijarahastoon siirretty palkan osuus otettaisiin huomioon sairauspäivärahan laskemisessa urheilu-uran aikana. Samalla työryhmä ehdottaa, että urheilijat maksaisivat jatkossa päivärahamaksua myös urheilijarahastoon siirrettävästä palkasta. Muutos olisi perusteltu urheilijoiden näkökulmasta, mutta se lisäisi hieman sairausvakuutusjärjestelmän monimutkaisuutta ja hallinnollista taakkaa. Raportti on osoitteessa document_library/get_file?folderid = &name=DLFE pdf. Lisätietoja antavat neuvotteleva virkamies ja työryhmän puheenjohtaja Minna Liuttu, p ja hallitussihteeri Hanna Tossavainen, p , sosiaali- ja terveysministeriö. Valtioneuvoston viikkoa koskevat tiedustelut ja huomautukset pyydetään osoittamaan valtioneuvoston viestintäosastolle, os. Snellmaninkatu 1 A, Helsinki, p , Edita Publishing Oy, Helsinki /145